ce TAMNI OBLACI NAD AMERIKOM Clooney: Snimio sam bijesan film za bijesnu zemlju\nTAMNI OBLACI NAD AMERIKOM Clooney: Snimio sam bijesan film za bijesnu zemlju\n"Suburbicon" je komedija, ali društvena pitanja nikada nisu duboko ispod površine\nFOTO: Clooney (Gettyimages)\nAmerički glumac i reditelj George Clooney rekao je da je njegovo najnovije ostvarenje "Suburbicon" bijesan film za bijesnu zemlju i priča o tami u srcu "američkog sna".\n"Mnogi od nas su bijesni, bijesni na sebe, na smjer kojim se zemlja kreće, na smjer kojim se svijet kreće. SAD su trenutno najbjesnije otkako ja pamtim, a živio sam u vrijeme 'Watergatea'. Nad našom zemljom je tamni oblak", rekao je Clooney novinarima u Veneciji, gdje se "Suburbicon" takmiči za "Zlatnog lava".\nU filmu su Matt Damon i Julianne Moore stanovnici naizgled idiličnog bjelačkog predgrađa pedesetih godina u kome se dešava izliv bijesa kada se doseli crnačka porodica. Podjele koje SAD proživljavaju danas daju "Suburbiconu" uznemirujući osjećaj savremenosti.\nTome doprinosi i uklapanje scenarija na kome su radila braća Coen sa narativom o rasnim podjelama koje je inspirisala kampanja Donalda Trumpa. "Tokom kampanje sam vidio mnogo govora o podizanju ograda i manjinama kao žrtvenim jarcima", rekao je Clooney.\nTo je Clooneyja i partnera u produkciji Grant Heslova navelo da razmišljaju o drugih momentima iz američke historije kada su snage podjela bile u usponu. Sjetili su se dešavanja u Levittownu u Pensilvaniji 1957, kada su bijeli stanovnici predgrađa izazvali nerede zbog doseljavanja crne porodice. Ta ideja se odlično uklopila sa scenarijom braće Coen o sličnoj zajednici u kojoj zločin kreće veoma naopako na farsično krvav način. Slike bijesa bijelaca u filmu djeluju savremeno, imajući u vidu nerede u Charlottesvilleu prošlog mjeseca.\n"Nažalost, ti problemi nikada nisu van fokusa u našoj zemlji. I dalje pokušavamo da ih se riješimo. I dalje imamo mnogo da uradimo povodom našeg prvobitnog grijeha ropstva i rasizma", rekao je Clooney.\nNa jednom nivou, "Suburbicon" je komedija, ali društvena pitanja nikada nisu duboko ispod površine. "Htjeli smo da bude zabavan i zloban, ali htjeli smo da bude i bijesan. I postajao sve bjesniji kako je snimanje odmicalo", naveo je Clooney.


OTKRIVEN SASVIM SLUČAJNO: Pronađena olupina broda iz 15. veka | Arheo-amateri Srbije\nчетвртак, 30. јун 2022. - 21:47\nOTKRIVEN SASVIM SLUČAJNO: Pronađena olupina broda iz 15. veka\nDeo istorije ponovo je isplivao na površinu i to u Holandiji gde su arheolozi u dubinama reke u Kampenu pronašli srednjovekovni brod iz 15. veka.\nPretpostavlja se da je ovaj brod nekada plovio Baltičkim i Severnim morem. Otkriven je sasvim slučajno, javljaju mediji.Brod je neverovatno očuvan, a pronašli su ga građevinski radnici koji su sprovodili podzemne analize s ciljem iskopavanja obližnje luke.Prema analizama stručnjaka brod je izrađen čvršće od ostalih brodova koji su se izrađivali u to doba, a zbog te činjenice su ga lako izvukli na površinu bez straha od njegovog oštećenja.\nZbog toga što je dugi niz godina proveo pod vodom, čuvaće se na vlažnom mestu.\nPrethodni: Zašto je planina Ararat zabranjena zona i zašto se krije Nojeva barka – VIDEO\nSledeći: ISTORIJSKI ARHEOLOŠKI NALAZ U TURSKOJ: Otkrivena PRAVOSLAVNA CRKVA sa dosad neviđenim freskama!


PC #35 - Maj 1998.\nSoftverski blok donosi detaljan opis beta verzije budućeg Windows NT 5 i opis tehnologija koje nova verzija operativnog sistema donosi, prikaz programa koji prate CorelDraw! 8, prve informacije o budućem Photoshop-u 5, prikaze izuzetnih programa za grafiku, animaciju i vizuelizaciju MAYA i Ray Dream, prikaz softvera za generisanje muzike, informaciju o prvom Access virusu, prikaze uslužnih programa i druge zanimljive teme.\nBlok posvećen komunikacijama obuhvata tabelu svih provajdera u Jugoslaviji, bukvar za one koji tek nameravaju da se upuste u ovu vrstu biznisa, priču o poznatim svetskim berzama i njihovim Web stranama, pregled javno dostupnih Web kamera, prikaz programa koji će olakšati priključenje vaše mreže na Internet...\nProgrameri će čitati o konverziji C++ programa u jezik Java, DirectX programiranju i Clipper-ovim naslednicima.\n"PC #35" se od utorka, 5. maja prodaje u prostorijama Redakcije, Krušedolska 5-7, po povlašćenoj ceni od 25 dinara. Isporuka pretplatnicima je u toku, a narednih dana pojavljivaće se i na drugim prodajnim mestima. Cena je neizmenjena, a broj možete da naručite i pouzećem, na telefone (011) 451-263 ili 436-855 ili preko weba.\nPočinje još jedno veliko odbrojavanje: Microsoft će 25. juna promovisati Windows 98, koji će prodavati po (prigodnoj) ceni od 98 dolara. Nekoliko meseci kasnije, pojaviće se Windows NT 5, čiju beta verziju detaljno prikazujemo u ovom broju "PC"-ja.\nNaši redovni čitaoci znaju da Windows 98 ne donosi revolucionarne promene u odnosu na Windows 95, ali je prelazak na njega gotovo obavezan. Pre svega, na tržištu se od 1995. do danas pojavilo mnogo hardvera, koji će biti propisno podržan tek ovom verzijom operativnog sistema - možda će ona podstaći opšti prelazak na USB i FireWire uređaje. Osim toga, savremeni diskovi su toliki da FAT32 predstavlja jedino racionalno rešenje, koje Windows 98 uvodi na način koji više odgovara korisniku od danas preovlađujućeg OSR2.\nPošto pređete na Windows 98, poželećete da iskoristite i ostale njegove prednosti, od kojih mnoge nisu vidljive na prvi pogled. Potrudićemo se da vam u tome pomognemo: zahvaljujući dobroj saradnji sa Microsoft-om i njegovim predstavnicima, obezbedili smo novinarska izdanja novog Windows-a, koja su gotovo identična produkcionoj verziji. Ona će nam pomoći da pripremimo knjigu "PC 98", koja će izaći ubrzo po promociji operativnog sistema. Knjiga, podrazumevajuži osnovno znanje čitaoca o korišćenju Win95, stavlja akcenat na nove tehnologije koje verzija 98 donosi, a pre svega na integraciju Web-a i radne površine. Sve to prate informacije o savremenim načinima korišćenja Interneta i vodič kroz sadržaje na Web-u koji su interesantni za poslovne ljude. Ukoliko se odmah pretplatite na "PC 98", dobićete i poseban poklon: CD-ROM na kome ćete naći sve što je potrebno da prilagodite Windows 98 YU uslovima, uslužne programe u javnom vlasništvu pisane za novi Windows i, kao posebno iznenađenje, kompletan sadržaj (tekst i ilustracije) prvih 35 brojeva časopisa "PC", uz unapređene mehanizme za pretraživanje tog obilja informacija. Očekujemo vaše pretplatne kupone, ili posete na http://www.pcpress.co.yu/pc98/.\nAko odlučite da vreme do promocije novog Windows-a iskoristite da malo inovirate svoj hardver, preporučujem tekst Bojana Petrovića - videćete kako da, uz sasvim skromno ulaganje, podignete svoj računar na sledeću stepenicu. Verujem da ćete u ovom broju "PC"-ja, koji je zbog velikog interesovanja naših poslovnih partnera u poslednjem trenutku "porastao" na 162 strane, pronaći i druge priloge koji će vas zanimati. Pročitajte ih, 5. jun nije daleko!


Ministrica Husić-Mehmedović najavila izmjene Zakona o visokom obrazovanju\nMinistrica za nauku, visoko obrazovanje i mlade Kantona Sarajevo Melika Husić-Mehmedović izjavila je kako je pred novoosnovanim ministarstvom nekoliko prioritetnih ciljeva, a fokus će, prije svega, biti na donošenju izmjena Zakona o visokom obrazovanju i Zakona o naučno-istraživačkoj djelatnosti.\nHusić-Mehmedović je tokom posjete Internacionalnom Burch univerzitetu (IBU) izjavila i da će važan segment djelovanja Ministarstva biti uspostavljanje saradnje između javnih i privatnih univerziteta u Kantonu Sarajevo.\nOna je takođe najavila i izdvajanje više novca za nauku i naučno-istraživački rad.\nMinistrica je danas razgovarala i sa predsjednikom Univerziteta School of Science and Technology (SSST), Ejupom Ganićem. Ovo je jedna od prvih u nizu posjeta novoizabrane ministrice privatnim, ali i državnim univerzitetima, koje imaju za cilj uspostavljanje dobre saradnje te upoznavanje s dosadašnjim rezultatima i planom njihovog rada, saopćeno je iz pres-službe Kantona Sarajevo.\nHusić-Mehmedović je obećala veći angažman Ministarstva i zalaganje za razvijanje snažnije saradničke mreže na nivou univerziteta.\nTags\t#Kanton Sarajevo\t#obrazovanje\nU Hrvatsku stigle prve doze Modernine vakcine\nNa Kosovu četvoro preminulih i 279 novoinificiranih


Evropsko prvenstvo u vejkbordu na žičari na Adi Ciganliji - Dan u Beogradu\nNaslovna » Izlasci » Sport » Evropsko prvenstvo u vejkbordu na žičari na Adi Ciganliji\nAh Neša 24. avgust 2011. Sport Postavite komentar\nOd 1. do 4. septembra na Adi Ciganliji, na Aqua Ski žičari za skijanje na vodi, biće održano Evropsko prvenstvo u vejkbordu na žičari (cable wakeboard).\nOvo prvenstvo biće najveće i najmasovnije međunarodno takmičenje ove vrste u ovoj godini, a okupiće više od sto sportista. Osam od devet najbolje rangiranih takmičara sa svetske rang liste najavilo je svoje učešće. Na ovom prvenstvu, osim vrhunskih evropskih vejkbordista, učestvovaće i najbolji domaći takmičari Stefan Lalić u seniorskoj i Filip Veličković u juniorskoj kategoriji.\nDa se radi o izuzetno atraktivnom i perspektivnom sportu govori i činjenica da je vejkbord ušao u grupu kandidata za novi sport na olimpijskim igrama 2020. godine. Prvenstvo organizuje Savez za skijanje na vodi i vejkbord Srbije. (DuB)\nTagoviada ciganlija sport sportovi na vodi\nPrethodni „Najlepše želje“ Nataše Drobnjak Touati\nSledeći „Poslednja ekskurzija 5 3D“ od 1. septembra


Prihodi od indirektnih poreza veći za 69 miliona KM - Biznis Info\nYou are at:Home»Finansije»Prihodi od indirektnih poreza veći za 69 miliona KM\nBy BiznisInfo on\t 10/03/2019 Finansije\nPrihodi od indirektnih poreza u prva dva mjeseca ove godine iznosili su milijardu i 195 miliona KM i veći su za 69 miliona KM ili 6,11 odsto u odnosu na isti period 2018. godine kada su iznosili milijardu i 126 miliona KM.\nIz Uprave za indirektno oporezivanje /UIO/ je saopšteno da je u prva dva mjeseca ove godine Uprava privredi vratila 227 miliona KM, što je za 21 milion KM više u odnosu na isti period prošle godine.\nNeto prikupljeni prihodi koji su otišli u raspodjelu korisnicima u prva dva mjeseca ove godine, a to su nivo BiH, entiteti i distrikt Brčko, iznosili su 967 miliona KM i veći su za 48 miliona KM u odnosu na prihode koje su sa Jedinstvenog računa korisnici dobili u istom periodu 2018. godine, navodi se u saopštenju.\nZa finansiranje zajedničkih institucija u prva dva mjeseca ove godine raspoređen je iznos od 120 miliona KM.\nU prva dva mjeseca Federaciji BiH /FBiH/ doznačeno je 448 miliona KM, dok je Republici Srpskoj doznačeno 220 miliona, te distriktu Brčko 27 miliona KM.\n“Po osnovu posebne putarine za izgradnju autoputeva i izgradnju i rekonstrukciju drugih puteva, FBiH je dobila dodatnih 31,9 miliona KM, Republika Srpska 21,1 milion KM i distrikt Brčko 1,1 milion KM, dok razlika predstavlja rezervu na posebnom računu za putarinu u iznosu od 0,25 KM”, navodi se u saopštenju.\nNaftastrane investicijeBankeCijeneturizamVlada FBiHenergijaautomobiliBingoIzvozAgrokorzapošljavanjeSASEMMFinvesticijeKonzum


Veliko priznanje – STK NOVI\nZa stonoteniski klub Novi, ova godine je bila najuspješnija. Jesenji smo prvaci, i put ka četvrtoj tituli za seniore i drugoj tituli za senorke je otvoren. Mladji takmičari, osim dominacije na državnim takmičenjima, napravil su iskorak i na evropskoj sceni.\nMedjunarodni novogodišnji turnir u Novom Sadu izbacio je novu zvjezdu, osmogodišnjeg Milana Vučetića, koji je osvojio srebro u pojedinačnoj i ekipnoj kategoriji, u konkurenciji do 10 godina.Od Milana tek očekujemo dobre rezultate, jer su njegov talenat i upornost nešto što se ne sreće često.\nNaš najtrofejniji mladji igrač, reprezentativac Crne Gore, Jakša Krivokapić je posle sjajne godine, i prvog evropskog srebra u Slovačkoj, godinu završio na 9. mjestu evropske, i 16. mjestu svjetske top liste U13. To ga je kvalifikovalo da bude nominovan za titulu najboljeg mladog dječaka i budućeg asa u individualnim sportovima, u verziji MNE Sport TV. Sa 75% glasova, sinoć mu je u Podgorici, u hotelu Hilton, uručeno i to veliko priznanje.Iza tih rezultata stoji svakodnevni, naporan rad Jakše, trenera Cubovića, nacionalnog trenera Saše Dragaša i kluba.\nI naravno, ovo je samo još jedna uspješna godina našeg kluba, i dobro prolazno vrijeme ka cilju da u Herceg Novi donesemo dosta evropskih i svjetskih medalja, te da naš grad bude, ne samo grad stonog tenisa, već značajna stonoteniska destinacija za mnoge velike dogadjaje. Od 2022 krećemo sa velikim medjunarodnim turnirima u našem sportskom centru – prolećni i jesenji Herceg Novi open, ali i sa organizacijama velikih gradskih dogadjaja za sve uzraste, u saradnji sa sportskim centrom.Sa velikim nestrpljenjem čekamo i nove buduće asove, i naš klub je otvoren za upis stalno.\n← Međunarodna medalja


Dragan Đilas izlepio nalepnicama ulazni deo Skupštine Beograda | Nova Ekonomija\nJedan od osnivača Saveza za Srbiju (SzS) Dragan Đilas izjavio je ispred zgrade Skupštine Beograda, da taj savez kao prava opozicija neće učestvovati na današnjoj sednici, u skladu sa odredbama Sporazuma sa narodom.\nOn je, zajedno sa drugim predstavnicima SzS, ulazni deo zgrade izlepio nalepnicama koje su lepili i učesnici građanskih protesta u Beogradu za vreme trajanja protekla dva skupa.\nKako je Đilas rekao, oni to čine u znak solidarnosti sa građanima koji su u subotu nakon protesta legitimisani i dodao da to nisu nikakve uvredljive naplenice već samo citati obećanja predsednika Srbije Aleksandra Vučića.\nĐilas je obavestio novinare da je od danas umesto njega šef odborničke grupe SzS u gradskom parlamentu Nikola Jovanović, dosadašnji njegov zamenik, za kojeg je rekao da je pokazao hrabrost i znanje, kao i "da mlađi treba da imaju prednost". Govoreći o današnjem dnevnom redu Skupštine grada Beograda, Đilas je rekao da samo dva meseca od usvajanja budžeta gradska vlast pristupa njegovom rebalansu.\nOn je dodao da je dobro što je Beograđani dobiti nove autobuse, mada je pitanje pod kojim uslovima će se uzeti krediti, ali da je potpuno besmisleno da gradjani pravdaju da li su kupili markice za prevoz.\nPrema njegovim rečima, to je prosto neizvodjiv zadatak za firme koje bi morale da zaposle nove ljude, kao i da to samo pokazuje nesposobnost gradskih vlasti da reše probleme u saobraćaju .


Gradiska.com - Brže i lakše do kredita u Mikrofinu Gradiška\nsreda, 06 februar 2019 15:17\nBrže i lakše do kredita u Mikrofinu Gradiška\nSa ciljem da nastavi tradiciju uspješnog i još boljeg rada kompanija Mikrofin u Gradišci omogućila je svojim klijentima da od sada bržim i lakšim načinom dođu do kredita.\nNove usluge promovisane su u modernizovanom prostoru koji je prilagođen savremenoj tehnologiji rada.\n“Na temelju svog dvadesetogodišnjeg iskustva usavršili smo tehnologiju rada I omogućili klijentima da im kredit bude odobren u ekspresnom roku. Ovo praktično znači da u nekim slučajevima klijenti mogu dobiti novac čak i u roku od 20 minuta nakon što dođu u našu poslovnicu. Po tom principu stanovništvo će moći podići do 1500 KM, a pnezioneri do 2000 KM” rekao je Duško Latković, v.d.šefa filijale Mikrofin Gradiška.\nMirkofin je na promociji novih usluga u modernom i ugodnom prostoru ugostio dugogodišnje klijente i saradnike. Mićo Lukić i Dragoja Dojčinović već su dugo godina korisnici ove mikrokreditne organizacije koja kako kažu ima povoljne kreditne uslove, te im često izlaze u susret i tako ostvaruju dobru saradnju.\nPored ubrzane procedure odobravanje kredita, Mikrofin je takođe promovisao i mogućnost podnošenja zahtjeva putem interneta gdje su klijenti u mogućnosti da sami završe svoju kreditnu analizu i automatski dobiju odobrenje tog kredita, ukoliko za isti ispunjavaju sve uslove.\nMikrofin od svog osnivanja 1997. godine, regionalni lider u oblasti mikrofinansija na tržištu BiH. Tokom proteklih godina Mikrofin je plasirao preko 2 milijarde maraka kroz kredite u preduzetničku i poljoprivrednu djelatnost, te za potrebe stanovništva.\nMikrofin uslužuje preko 70 hiljada klijenata širom Bosne i Hercegovine, putem velike mreže poslovnica, a zapošljava blizu 600 radnika.\nViše iz kategorije: « Opština subvencioniše dio troškova legalizacije objekata\tVodostaj rijeke Save u opadanju »


VUČIĆ: NISMO OTIRAČ O KOJI DRUGI MOGU DA OBRIŠU NOGE (VIDEO) – Radio Televizija Caribrod\n29/05/2020 01/06/2020 RT Caribrod\t0 Comments\n„Sve velike sile, sve regionalne sile, svi mali iz regiona koji nikakve veze sa tim nemaju. A kada bismo mi jednu reč rekli o njima, rekli bi da se mešamo u unutrašnje stvari, da ugrožavamo regionalnu, evropsku, svetsku stabilnost“, rekao je predsednik Vučić.\n„Svako od njih misli da smo mi neki nedozreli ljudi kojima oni treba da objasne kakvo rešenje treba da bude. To rešenje treba da bude u skladu sa njihovim geopolitičkim strateškim interesima, a ne u skladu sa interesima Srbije, srpskog naroda ili Albanaca“, kaže predsednik Srbije.\n„Moja krivica i krivica Srbije je u tome što nisam umeo, nisam smeo – zbog istorije a ne zbog sebe – da sakrijem prezir prema svima koji su se tako ponašali i odnosili prema Srbiji. I, dok sam predsednik, tako ću se i odnositi prema svima koji misle da smo mi otirač o koje mogu svoje prljave noge uvek da obrišu, da nas gaze i da nam još kažu da treba da budemo zadovoljni kako se divno i lepo odnose prema nama“, istakao je predsednik Aleksandar Vučić, obraćajući se učesnicima skupa.\n← ODRŽANA SEDNICA SO DIMITROVGRAD


Italija će potpuno blokirati gradove s virusom korona – Top Portal\nnedelja 29 marta 2020 / 15:09\nZbog naglog porasta broja ljudi zaraženih korona virusom, italijanska vlada odlučila je da blokira pristup gradovima i opštinama u kojima ima najviše zaraženih u regionima Lombardiji i Venetu, prenose italijanski mediji.\nTako će se u svojevrsnoj izolaciji naći deset gradova i opština u Lombardiji, gde živi 50.000 ljudi, kao i gradić Vo“ sa 3.000 stanovnika u regionu Veneto.\n– Želimo da izolujemo zarazu koliko je god to moguće unutar određenog područja – izjavio je ministar zdravstva Roberto Speranca nakon hitnog sastanka vladinog kabineta koji je održan u subotu u Rimu.\nBroj zaraženih korona virusom u Italiji porastao je u međuvremenu na 76 osoba, uključujući dvoje umrlih. Svjetska zdravstvena organizacija objavila je da Italija ima najviše zaraženih koronavirusom u Evropi\nPremijer Đuzepe Konte izjavio je da će policija nadzirati situaciju, odnosno da će policajci sprečavati ljude da ulaze ili izlaze iz gradova koji su pod izolacijom. Ukoliko bude potrebno pomoći će i vojska. „Cilj je zaštiti zdravlje Italijana“, kazao je Konte.\nZemljotres u Turskoj – među žrtvama ima djece, više od 1.000 zgrada urušeno


Praznik košarke u Zrenjaninu | ZR KLIK\nZrenjanin- Peti po redu kadetski košarkaški turnir „Petrovgrad Basketball U16 Cup“ održaće se u Kristalnoj dvorani u Zrenjaninu od 05. do 07. aprila. Zrenjanin će imati tu čast da, pored domaćih klubova Partizana i Petrovgrada, ugosti reprenzetacije Izraela, Makedonije, Crne Gore, Rumunije, Bugarske i Srbije u uzrastu U16 . Posetioci će imati priliku da na delu vide buduće asove evropske i svetske košarke i ujedno pomognu kroz humanitarni karakter turnira.\nTurnir će biti održan u organizaciji KK Petrovgrad iz Zrenjanina pod pokroviteljstvom Grada Zrenjanina. I ove godine veliki prijatelj turnira je kompanija GOMEX. Kao visoko društveno odgovorna kompanija, priključili smo se organizaciji ovog turnira od samog početka prepoznajući vrednosti koje on promoviše kao istovetne onima kojima i mi težimo. U prethodne četiri godine, tih dana, Zrenjanin je bio centar omladinske košarke ali i grad najvećeg srca jer su posetioci kupovinom ulaznica na bazi dobrovoljnog priloga direktno pomagali misije humanitarnih udruženja i fondacija koja u fokusu imaju lečenje dece. Podršku smo do sada pružili Udruženju „Transplant heroji“, Fondacijama „Podrži život“ i „Zajedno za život“ kao i Nacionalnom udruženju roditelja dece obolele od raka – NURDOR.\nZa ovu godinu i peto okupljanje u Zrenjaninu, posetioci turnira doniraće sredstva za humanitarni projekat pod nazivom „Sportom za bolje sutra“. U pitanju je inicijativa kojom je planirano poboljšanje uslova za obrazovanje i bavljenje sportom dece i omladine koja su u stanju socijalne potrebe. Pored Grada Zrenjanina, uz projekat su stale još i Javna Ustanova „Sportski objekti“, Sportski savez grada Zrenjanina, Savez za školski sport grada Zrenjanina, Centar za socijalni rad i Gradska organizacija Crvenog Krsta. Akciju „Sportom za bolje sutra“ podržali su mnogi klubovi i organizacije (Džudo klub Proleter, Tekvondo klub Zrenjanin, Zrenjaninski polumaraton, Košarkaški klubovi Proleter i Petrovgrad, Rukometni savez Srbije…).\nZrenjanin, kao grad sporta ima bogatu sportsku istoriju, ali i tradiciju organizovanja velikih međunarodnih takmičenja. Cilj ovog turnira je da se omogući mladim košarkašima naše zemlje da razmene iskustva sa sportistima iz inostranstva. Tokom prethodna četiri turnira, kroz grad na Begeju prodefilovao je impozantan broj mladih košarkaških nada, od kojih su neki već tada bili prave zvezde. Da je ovaj turnir pravi rasadnik talenata dokazuje i to da su na ovom turniru igrali, danas već svetski poznati košarkaški talenti, Dino Radončić i Luka Dončić.\nEkipe-učesnice turnira podeljene su na dve divizije. Diviziju A čine nacionalni kadetski timovi Izraela, Crne Gore, Makedonije i Srbije, dok su u Diviziji B kadeti Rumunije i Bugarske ali i mladi košarkaši Partizana i Petrovgrada.


Ako Tramp izgubi izbore naredne godine postoji mogućnost da ODBIJE DA SE POVUČE – Ekskluzivne Vesti\nHome/DRUŠTVO/Ako Tramp izgubi izbore naredne godine postoji mogućnost da ODBIJE DA SE POVUČE\nAko Tramp izgubi izbore naredne godine postoji mogućnost da ODBIJE DA SE POVUČE\nekskluzivnevesti 10 марта, 2019\tDRUŠTVO, POLITIKA, PRAVOSLAVLJE, SPORT, VIP, ZANIMLJIVOSTI Leave a comment 148 Views\nMajkl Koen, bivši advokat američkog predsednika Donalda Trampa, rekao je da postoji mogućnost da Tramp odbije da ode sa vlasti, ukoliko izgubi izbore 2020. godine.\n– Na osnovu mog iskustva i rada za Trampom bojim se da, ukoliko izgubi izbore 2020. godine, to neće biti miran prenos vlasti – rekao je Koen tokom sedmočasovnog svedočenja pred američkim Kongresom.\nStručnjaci navode da ne postoje regulative šta činiti ako Tramp odbije da ode sa vlasti, prenosi britanski dnevnik „Indipendent“.\nProfesor političkih nauka sa Univerziteta Britanska Kolumbija Pol Kvirk kaže da bi to eventualno moglo da se desi između izbora u novembru i januara kada predsednici polažu zakletvu.\n– Ukoliko Tramp odluči da su izbori bili nelegitimni i odbije da ode sa vlasti, mogao bi da pokuša da uhapsi svog protivkandidata ili da jednostavno 21. januara kaže: „Ne želim da odem sa vlasti“ – kaže Kvirk.\nPrema njegovim rečima, tada će se postaviti pitanje čija naređenja treba da slušaju bezbednosne snage. U američkom Ustavu se ne pominje na koji način treba ukloniti predsednika ako izgubi na izborima ili odbije da preda vlast svom protivkandidatu, tako da je teško reći da li će neka od bezbednosnih službi upasti u Belu kuću da bi uhapsila Trampa.\nProfesor političkih nauka sa Univerziteta Nju Hejven Džošua Sendmen ne smatra da će, u slučaju gubitka izbora, Tramp odbiti da ode sa vlasti, jer bi time uništio svoj legat kao predsednik. On je naglasio da bi u suprotnom snažan i intenzivan pritisak Kongresa primorao Trampa da ode iz Bele kuće.\nPrevious (VIDEO) BALOTELI NAS VRATIO U DETINJSTVO! Šašavi napadač pogodio protiv bivšeg kluba pa originalno proslavio\nNext NAVIJAČI PARTIZANA UPALI U UPRAVU? Tražili ostavku svih vodećih ljudi zbog katastrofalnih rezultata


Ažurirana informacija 21 – Izjava glavnog ravnatelja IAEA-e o situaciji u Ukrajini\nGlavni ravnatelj Rafael Mariano Grossi je izjavio da je Ukrajina danas obavijestila Međunarodnu agenciju za atomsku energiju (IAEA) da su nastavljena nastojanja na vraćanju vanjske opskrbe Nuklearne centrale “Černobil” strujom, dan nakon što su ukrajinski specijalistički timovi uspjeli popraviti jedan od dva oštećena dalekovoda koji povezuju lokaciju centrale s mrežom.\nDizelski generatori daju rezervnu struju lokaciji akcidenta iz 1986. godine otkako je 9. ožujka tu izgubljena sva vanjska struja. Ukrajina je 13. ožujka rekla da su njezini specijalisti popravili jedan dalekovod i da će centrala biti ponovo priključena na ukrajinsku strujnu mrežu narednog jutra.\nMeđutim, ukrajinski operator elektroprijenosa “Ukrenergo” je danas ranije naveo da su dalekovod ponovo oštetile “okupacijske snage” prije nego što je struja potpuno vraćena centrali. Kasnije u toku dana je regulativno tijelo reklo IAEA-i da je u 13.10 po srednjoeuropskom vremenu vanjska struja ponovo vraćena i da su zaposleni u Nuklearnoj centrali “Černobil” ponovo započeli poslove na povezivanju centrale na mrežu.\nKao što je ranije javljeno, iskopčanost centrale s mreže prošlog tjedna nije imala ključni utjecaj na esencijalne sigurnosne funkcije na lokaciji pošto je volumen vode za hlađenje u skladištu istrošenog goriva bio dovoljan da održi odstranjivanje topline bez opskrbe strujom. Regulator je također rekao prošlog tjedna da je u izvješću o analizi sigurnosti za skladište istrošenog goriva zaključeno da “neće biti utjecaja na esencijalne sigurnosne sustave” ako dođe do potpunog gubitka struje, uključujući i onu iz dizelskih generatora. Regulator je naveo da će sadašnje rezerve dizela trajati do 15. ožujka navečer.\nGeneralni direktor Grossi je rekao da pitanja opskrbe strujom naglašavaju hitnost usuglašavanja i provedbe okvira koji je predložila IAEA u cilju osiguranja nuklearne i fizičke sigurnosti svih ukrajinskih nuklearnih objekta, uključujući također i četiri operativne nuklearne centrale.\nŠto se tiče statusa ukrajinskih operativnih nuklearnih centrala, regulator je rekao da 8 od 15 reaktora ostaje operativno, a to su dva u Nuklearnoj centrali “Zaporožje”, tri u Nuklearnoj centrali “Rivne”, jedan u Nuklearnoj centrali “Hmeljnicki” i dva u Južnoukrajinskoj nuklearnoj centrali. Razine zračenja su u normalnom rasponu u svim centralama, rekao je regulator.\nIAEA zna za izvješća da ruske snage uništavaju streljivo na lokaciji Nuklearne centrale “Zaporožje” i nastoji pribaviti informacije o toj situaciji od Ukrajine. Regulator je ranije obavijestio IAEA-u o tekućem radu na otkrivanju i uklanjanju neeksplodiranog streljiva pronađenog u oštećenom centru za obuku i drugdje u centrali nakon događaja od 4. ožujka, kada su ruske snage preuzele kontrolu nad lokacijom.\nU svezi sa zaštitnim mjerama, IAEA je izjavila da situacija ostaje nepromijenjena u odnosu na onu koja je objavljena 13. ožujka. IAEA i dalje ne prima podatke putem daljinskog prijenosa sa svojih sustava monitoringa instaliranih u Nuklearnoj centrali “Černobil”, ali se takvi podaci prenose u sjedište IAEA-e iz drugih nuklearnih centrala u Ukrajini.


Za ublažavanje posljedica pandemije u Srpskoj isplaćeno skoro 180 miliona maraka - epiCentar INFO\nZa sanaciju i ublažavanje štetnih posljedica korona virusa u Srpskoj, do 31. decembra 2020. godine, ukupno je isplaćeno 179.896.843,88 maraka.\nKako je saopšteno nakon današnje sjednice Vlade RS, iz Kompenzacionog fonda Republike Srpske isplaćeno je 61.352.237 KM, a iz Fonda solidarnosti za obnovu Republike Srpske 118.544.606,88 KM.\nDo osnivanja Kompenzacionog fonda, iz Fonda solidarnosti za obnovu RS vršene su isplate za saniranja posljedica i poteškoća nastalih usljed širenja zarazne bolesti izazvane virusom korona u Republici Srpskoj.\nTokom prošle godine Kompenzacioni fond odobrio je Republičkoj upravi civilne zaštite RS 375.000 KM sa PDV-om za nabavku 56 kontejnera neophodnih javnim zdravstvenim ustanovama u Republici Srpskoj.\nIz Kompenzacionog fonda odobreno je i 1.813.714 KM za nabavku dezinfekcionih sredstava za škole u svrhu obezbjeđenja nesmetanog provođenja nastavnog procesa za vrijeme trajanja pandemije virusa SARS–CoV-2.\nU prošloj godini, iz Kompenzacionog fonda, odobrena je i isplata 149.267 KM za bruto plate za ljekare, sa Zavoda za zapošljavanje, koji su zaposleni u zdravstvenom sistemu Republike Srpske.\n– Podsjećamo da je Kompenzacioni fond Republike Srpske do 31. decembra, između ostalog, odobrio isplatu tri miliona KM u svrhu interventnog otkupa 6.000 junadi i 10.000 svinja, te dva miliona KM u svrhu interventnog otkupa 11.000 tona proizvedenog povrća a u svrhu finansijske pomoći uzgajivačima, proizvođačima i prerađivačima za saniranje posljedica izazvanih virusom korona- saopšteno je iz Biroa Vlade RS.\nKompenzacioni fond odobrio je i 200.000 KM za nabavku dva ELISA analizatora i drugih instrumenata potrebnih za sprovođenje istraživanja „Nacionalna studija seroprevalencije COVID-19 infekcije u populaciji Republike Srpske“.\nTags: društvo, kompenzacioni fond, pandemija, posljedice, Vlada RS\nPrevious Banjaluka: Gradski štab donio nove mjere\nNext Bijeljina: Ogorčeni zbog vakcinisanja preko veze


Uzbunjivač Obradović: Siguran sam da je Vučić upoznat sa rezultatima istrage o Krušiku – Gerila\nGerila > Društvo > Uzbunjivač Obradović: Siguran sam da je Vučić upoznat sa rezultatima istrage o Krušiku\nobjavljeno na Mar. 09, 2020 u 3:46 pm\n“Mislim da su određene institucije uradile svoj posao i da su istražile moje navode i ustanovile da sam bio u pravu. Siguran sam da je predsednik upoznat sa njihovim izveštajem”, naveo je Obradović za portal Nova.rs.\nObradović je ocenio da je očigledno da je Vučić dobio izveštaj o poslovanju Krušika i da su nadležni proverili sve ono o čemu je on govorio jer je to dokumentovano i neodbranjivo.\nObradović je izrazio nadu da će Tužilaštvo “izaći iz meditacije” i da će reagovati na probleme u poslovanju Krušika na koje je ukazivao.\n“I dalje čvrsto stojim iza svega što sam rekao, ne odstupam ni korak nazad i nadam se da će svi akteri u aferi Krušik odgovarati”, dodao je.\nPredsednik Srbije Aleksandar Vučić obišao je ranije danas fabriku namenske industrije Krušik u Valjevu i najavio da će država pomoći toj fabrici da uradi temeljne reforme i dati joj desetine miliona evra, a da će Vojska Srbije uplatiti 10 miliona evra za novi ugovor.\n“Krušik danas nije u sjajnoj situaciji. Država je spremna da uloži veliki novac kako bi mogli da opstanu i sačuvaju posao, ali taj novac mora da bude odgovorno trošen, moramo da imamo ljude koji znaju šta je budućnost”, rekao je Vučić radnicima Krušika.\nOcenio je da je na poslovanje “Krušika” uticala manja, odnosno promenjena tražnja na svetskom tržištu, pre svega za minobacačkim programom, kao i nesposobnost različitih poslovodstava, broj zaposlenih, visina zarada, ali i rušenje medjunarodnog ugleda “Krušika” pisanjem pojedinih medija, jer su odredjeni ugovori odmah prekinuti, a poslove preuzimaju i kompanije iz okruženja.\nUzbunjivač Aleksandar Obradović je uhapšen pošto je otkriveno da je novinarima dostavio dokumentaciju koja svedoči o tome da je u trgovinu oružjem umešan otac ministra policije Nebojše Stefanovića, kao i da su pojedine privatne firme imale privilegovan položaj u Krušiku i oružje nabavljale po izuzetno povoljnim cenama.\nObradović je osumnjičen da je odao poslovnu tajnu o izvozu oružja, a predstavnici vlasti javno su ga označili kao špijuna.


VITEZ: Radionica „Mladi za bolju budućnost“ – Radio Vitez\nVITEZ: Radionica „Mladi za bolju budućnost“\n9. veljače 2018. 9:58 9. veljače 2018.\nU okviru projekta „Mladi za bolju budućnost“, koji ORC Tuzla uspješno realizuje od septembra mjeseca 2017. godine, uz finansijsku potporu Ambasade Sjedinjenih Američkih Država u Bosni i Hercegovini i Grada Tuzle, u toku mjeseca februara planirane su radionice za mlade između 16 i 30 godina u gradovima: Vitez, Doboj, Brčko i Tuzla.\nNakon uvodne aktivnosti, koja je za cilj imala promociju projekta i koja je za vrlo kratko vrijeme bila pravi „bum“ na društvenim mrežama sa preko 100.000 pregleda (https://goo.gl/xB4wR4 ), na red su došle aktivnosti, koje za cilj imaju jačanje kapaciteta organizacija učesnica u projektu.\nRadionica će se održati od petka, 16. februara do nedjelje, 18. febuara, u Vitezu, sa početkom u 13h. Organizator je Udruga mladih Enter Vitez.\nTeme radionice koju će voditi certifikovani vršnjački edukatori su Identitet, stereotipi, predrasude i diskriminacija. Zahvaljujući svesrdnoj pomoći gorepomenutih donatora, radionice za sve učesnike će biti besplatne, te su za učesnike pokriveni troškovi ishrane i osvježenja tokom radionice.\nPo završetku radionice svim učesnicima će biti uručeni certifikati kao potvrda o učešću na radionicama, a 5 najaktivnijih učesnika iz svakog grada će biti nagrađano učešćem na petodnevnom događaju u Tuzli u sklopu projekta „Mladi za bolju budućnost“.\nZa radionicu u VITEZU se može prijaviti putem linka:\nPrevious ArticleEuropski parlament predložio: ‘Ukinimo pomicanje satova…’Next ArticleFederacija BiH dobiva novo privredno društvo u oblasti namjenske industrije


- Uz dužno poštovanje ka onima koji imaju drugačije mišljenje o dijalogu između Beograda i Prištine, ovaj stav sam preneo i objasnio i stranim državnicima, i predsedniku Srbije, kao i predsedniku i premijeru Kosova - rekao je Pendarovski tokom novogodišnjeg obraćanja u Sobranju.\nPendarovski je dodao da rešenje kosovskog statusa treba da doprinese i učvrsti regionalnu stabilnost i bezbednost.\n- Ne vidim logiku u rešavanju jednog problema, a istovremeno u otvaranju nekoliko drugih u istom regionu - kazao je Pendarovski i dodao da međunarodna zajednica kao kontrolor celog tog procesa mora bolje da poznaje balkanske istorijske posebnosti i da zna da je bezbednost svih država na Balkanu isprepletana.\nKada je rečc o inicijativi srpskog predsednika Aleksandra Vučića o tzv. "malom šengenu" između Severne Makedonije, Srbije i Albanije o slobodnom protoku ljudi, roba, kapitala i usluga, Pendarovski je kazao da će "ova inicijativa biti efikasna, samo ako obuhvati svih šest zemljalja sa Zapadnog Balkana, a ne samo ove tri".


OO DPS Berane: „Zdravo Berane“ u završnoj fazi raspadanja\nObjavljeno petak, 07 jul 2017 15:24\nPosjeta Dudelanžu predstavnika Opštine Berane i sastav skupštinskog Odbora za međunarodnu saradnju predstavljaju temu saopštenja za javnost OO DPS Berane. Dostavljeno saopštenje Espona integralno prenosi.\nDa je aktuelna beranska vlast, Koalicija „Zdravo Berane“, u potpunom raspadanju i nefunkcionisanju iz dana u dan se sve više potvrđuje. Dokazuje to i nedavna posjeta delegacije naše opštine gradu pobratimu Dudelanžu, u Luksemburgu, povodom 110-te godišnjice njegovog postojanja.\nOvog puta je na čudan (nama jasan!) način zaobiđen višestranački skupštinski odbor za međunarodnu i međuopštinsku saradnju, čime je, vidno je, samo konstatovano da Skupština ne funkcioniše. Podsjećanja radi, naša opština se pobratimila sa Dudelanžom u vrijeme kada je Demokratska partija socijalista, i na njen prijedlog, vršila vlast, a tada su, upravo, ovi koji sada glume da vrše opštinsku vlast bili protiv takve inicijative, a bilo je i njihovog odupiranja da jedna ulica u Beranama ponese ime ovog grada pobratima!\nU nemogućnosti da se dogovore unutar svoje (ne) zdrave koalicije, kao i zbog nefunkcionisanja Skupštine, ova delegacija je, kako se i vidi iz opštinskog saopštenja, pokušala da se predstavi kao da je u beranskoj vlasti i Skupštini redovno stanje, te da i sa ovog „putovanja“ donese „veliku korist“ Beranama!\nNaravno, kao i do sada, i ovog puta neuspješno. Razumijemo da im unutarpartijske borbe i prevrati uzimaju mnogo energije (malo su je i imali) i vremena, pa im šetnje po inostranstvu i devizne dnevnice, očigledno, dođu kao mala relaksacija, a sve o trošku naših građana i iz sredstava neusvojenog opštinskog budžeta. Zbog toga ovoj delegaciji, znamo, nijesu na ovom „izletu“ bili poželjni neki svjedoci iz nadležnog višestranačkog Odbora, a nagomilani problemi u Opštini i gradu, očigledno, to i pokazuju, nijesu njihova briga. Nemogućnost, zbog raspada „nezdrave“ Koalicije, da zasijeda Skupština i donosi odluke u interesu građana, prava je slika beranskih vlastodržaca, te njihove šetnje i protokolarni izleti predstavljaju samo zadovoljavanje sopstvenih interesa.\nPrijevremeni lokalni izbori su jedini lijek za ovo stanje u koje je Berane dovela ova nesposobna, neodgovorna Koalicija, koja je ovih dana u završnoj fazi raspadanja! Vrijeme je, zbog interesa grada, da odšetaju u političku prošlost, zaključuje se u saopštenju OO DPS Berane.


Beograd iznenađen negativnom ocenom Karle del Ponte\n16 oktobar, 2007\nU Beogradu se ne skriva iznenađenje negativnim ocenama koje je na račun nesaradnje Srbije sa Haškim tribunalom izrekla glavna tužiteljka tog suda Karla del Ponte, ali i zabrinutost zbog najave odlaganja Sporazuma o pridruživanju sa Evropskom unijom.\nMinistar odbrane Dragan Štanovac izjavio je da je iznenađen takvom ocenom jer to Ministarstvo čini sve da okonča saradnju sa Tribunalom. Šutanovac je rekao da je uveren da se haški optuženik Ratko Mladić ne krije u vojnim objektima i da se ni jedan dinar iz bužeta ne troši da bi se on štitio, ali nije mogao da kaže da li neko od pripadnika Vojske privatno štiti generala Mladića.\nZvaničnik Demokratske stranke Srbije Miloš Aligrudić smatra da je Srbija u poslednje vreme pokazivala jasnu volju za saradnju sa Haškim tribunalom i da je zbog toga loša odluka o odlaganju parafiranja Sporazuma o stabilizaciji i pridruživanju sa EU. To je jako loša poruka, tim pre što je Srbija u poslednje vreme davala jako dobre poruke, naročito od formiranja vlade, rekao je Aligrudić.\nPoslanik Liberalno demokratske partije Ivan Andrić izjavio je da Srbija ništa ne čini u saradnji sa Haškim tribunalom osim nekih simboličnih ili marketinških poteza. S obzirom da je sada prvi put nagovešteno da neće biti čak ni parafiranja sporazuma sa EU, to znači dva koraka dalje od Evrope za samo nekoliko meseci rada vlade Vojislava Koštunice koja nije evropska i koja će zbog rešavanja pitanja Kosova još više skrenuti sa evropskog puta.\nA premijer Vojislav Koštunica ponovo je optužio je SAD da pokušavaju da spreče kosovske Albance da prihvate kompromis za status Kosova. Srpski premijer smatra da SAD vode grubu politiku sile i da se otvoreno zalažu za rasparčavanje Srbije i ističe da međunarodno priznate granice Srbije ostaju nepromenljive.


adminstory, аутор са Story\nAna Nikolić Instagram društvenu mrežu u poslednje vreme najčešće koristi za promociju novih pesama kojima je oduševila publiku. Dugoočekivani album postao je pravi hit, a njeni obožavatelji su sa nestrpljenjem...\nUkoliko želite svoj dan da započnete na najbolji mogući način i sa mnogo elana i energije, onda će vas svakako zanimati recepti za zdrav doručak. Sigurno ste do sada čuli...\nKsenija Knežević, pevačica grupe “Hurricane” i jedna od predstavnica Srbije na Evroviziji 2020, mami uzdahe kako stasom, tako i svojim vokalnim mogućnostima. Ksenija Knežević nije poznata javnosti samo kao prelepa plavuša...\nKatarina Grujić: Njene pesme vladaju estradom!\nKatarina Grujić pesme postaju pravi hitovi na domaćoj sceni, a njeni verni fanovi jedva čekaju da ih lepa pevačica obraduje novitetima. Nije nikakva tajna da lepa Katarina Grujić briljira na...\nUžina za posao, baš kao i kada je u pitanju ručak na poslu, nije nešto što treba da vam zadaje glavobolju. Uz malo truda i vremena izdvojenog za nabavku, sebi...\nBlogerke u Srbiji – One diktiraju trendove\nBlogerke u Srbiji su sve uticajnije ne samo među tinejdžerkama, već i među ženama u zrelim godinama. Njihovi saveti se poštuju do najsitnijih detalja, modni odabiri se kopiraju istog trenutka,...\nSonja Vuksanović – Instagram uzbudljive lepotice\nSonja Vuksanović Instagram pokazuje svima da ova lepotica vodi jedan uzbudljiv i zanimljiv život. Iako se pre samo nekoliko meseci razvela od poznatog folk pevača, Ace Lukasa, ova atraktivna dama...\nNamirnice za uzak struk – Uz njih ćete biti i vitki i zdravi\nNamirnice za uzak struk ne dolaze uvek iz nekih dalekih, nama nedostupnih krajeva. Većina sastojaka koji blagotvorno deluju na naše zdravlje i liniju, već se nalazi u skoro svakom domaćinstvu. Važno...\nSlavica Ćukteraš se razvela – Priznanje šokiralo javnost\nPoznata pevačica Slavica Ćukteraš se razvela, a njeno priznanje je zaista iznenadilo javnost. Njen ljubavni život je uvek bio predmet velike medijske pažnje, a Story vam otkriva sve aktuelnosti iz...\nKirk Daglas – Svet je ostao bez još jedne glumačke legende\nKirk Daglas, legendarni glumac koji je svojim umećem zadužio svetsku kinematografiju, preminuo je u 103. godini. Jedan od velikana zlatne ere filma doživeo je duboku starost okružen brojnim članovima porodice....


Predstavnici Tehnopolisa na B2B SEE MEET Slovenia konferenciji u Mariboru - Tehnopolis\n10/10/2018 /in Izdvojeno, Vijesti /by tehnopolis\nPredstavnici Tehnopolisa – Ratko Bataković, izvršni direktor, Vanja Zorić Šundić, pomoćnica direktora, Aleksandar Janičić, menadžer za upravljanje projektima i razvoj preduzetništva i Đorđije Brkuljan, menadžer za upravljanje programskim aktivnostima i razvoj preduzetništva od 10. do 11. oktobra prisustvuju dvodnevnoj B2B konferenciji jugoistočne Evrope SEE MEET Slovenia 2018 u Mariboru. Ovo je treće izdanje navedene konferencije koju ove godine organizuje Ministarstvo za ekonomski razvoj i tehnologiju Republike Slovenije i sedam regiona istočne Slovenije i na kojoj učestvuje preko 100 kompanija sa više od 150 predstavnika iz 10 zemalja.\nSEE MEET Slovenia 2018 predstavlja jedinstvenu platformu za umrežavanje kompanija i institucija koje posluju u različitim sektorima, sa ovogodišnjim fokusom na proces digitalizacije poslovanja. Ovaj događaj ima za cilj pružanje podrške kompanijama da prošire svoje poslovanje na domaćim i međunarodnim tržištima, da ostvare nove poslovne kontakte i da dogovore saradnju na budućim zajedničkim projektima.\nPored Tehnopolisa, na navedenom događaju učestvuju naučno-tehnološki parkovi, institucije, velike kompanije i mala i srednja preduzeća koja posluju na lokalnim, nacionalnim i međunarodnim tržištima u različitim oblastima, od ICT-ja, metaloprerade, građevine, šumarstva, elektronike, turizma, itd.\nU drugom dijelu konferencije predstavnici Tehnopolisa su uzeli aktivno učešće u panelu i diskusiji na temu “Šta je novo u oblasti crowdfundinga? – diskusija o primjerima najbolje prakse u oblasti crowdfundinga” u okviru kog je prezentovano trenutno stanje u oblasti crowdfundinga u Sloveniji, zemljama regiona i trenutna situacija u Crnoj Gori. Dodatno, diskutovano je o budućem razvoju ovog koncepta, mogućnostima saradnje, i dodatno je najavljena međunarodna konferencija o alternativnom finansiranju koju će IPC Tehnopolis organizovati 18. i 19. decembra 2018. godine.\nDogađaj je organizovan u okviru projekta CROWDfunding to mainSTREAM innovation u okviru radnog paketa 6 – Pilot Akcije, terenske misije. Pored predstavnika Tehnopolisa na događaju učestvuju predstavnici projektnih partnera i drugih zainteresovanih strana iz Slovenije, Austrije, Hrvatske, Mađarske i Srbije.\nTags: Aleksandar Janičić, Crowdfunding to Mainstream Innovation, Đorđije Brkuljan, Ratko Bataković, SEE MEET Slovenia 2018, tehnopolis, Vanja Zorić Šundić\nhttp://www.tehnopolis.me/online/wp-content/uploads/2018/10/IMG-6f5a5eb1867305f1f684fb69b1357827-V.jpg 960 1280 tehnopolis http://www.tehnopolis.me/online/wp-content/uploads/2017/03/Tehnopolis-logo-1.png tehnopolis2018-10-10 16:25:272018-10-10 16:32:25Predstavnici Tehnopolisa na B2B SEE MEET Slovenia konferenciji u Mariboru\nPočeli Dani nauke u Tehnopolisu: Predstavljena japanska tehnologija efektivnih... Uspješno završen seminar Balkan Bits and Bytes – Javne institucije ključne...


Ostali sportovi - Olimpijski komitet Srbije: Osmoro u Sočiju, Milanko Petrović barjaktar\nNapisano u kategoriji Ostali sportovi, 29 januara, 2014\nSrbiju će na zimskim olimlpijskim igrama u Sočiju od 7. do 23.februara predstavljati osmoro sportista u pet sportova, saopšteno je posle sastanka Izvršnog odbora Olimpijskog komiteta Srbije u Beogradu. Na osnovu poimeničnih prijava koje su nacionalni sportski savezi dostavili u skladu sa rezultatima sportista na zvaničnim rang listama međunarodnih sportskih federacija i usvojenih kriterijuma OKS, u Sočiju će se takmičiti Nevena Ignjatović i Marko Vukićević (alpsko smučanje), Ivana Kovačević, Rejhan Šmrković i Milanko Petrović (smučarsko trčanje), Milanko Petrović (biatlon), Nina Micić (smučanje na dasci), Vuk Rađenović i Aleksandar Bundalo (bob).\nOlimpijski tim Srbije putuje iz Beograda za Soči 3. februara u 18,30 čarter letom koji je obezbedila kompanija „Putevi Užice“. Izvršni odbor OKS usvojio je predlog Sportske komisije OKS da se nosioc zastave Srbije na otvaranju Zimskih olimpijskih igara u Sočiju bude Milanko Petrović, takmičar u biatlonu i smučarskom trčanju. Na predlog Komisije za programska pitanja OKS, Izvršni odbor je usvojio odluku da se, na osnovu rezultata u prethodnom periodu Jelena Janković (tenis), Dragana Tomašević (atletika) i Dimitrije Grgić (streljaštvo) uvrste u kategorizaciju Olimpijskog komiteta Srbije.\nAndrea Arsović i Zorana Arunović (streljaštvo) i Novak Đoković (tenis), od danas se nalaze u prvoj kategoriji, dok se Jasna Šekarić (streljaštvo) nalazi u drugoj kategoriji. Ženska rukometna reprezentacija od sada se nalazi u prvoj kategoriji, a ženska odbojkaška reprezentacija u drugoj kategoriji.\nIzvršni odbor OKS usvojio je predlog Komisije za programska pitanja OKS da se u Razvojne programe OKS na osnovu ostvarenih rezultata uvrste kajakaš Nemanja Stanivuković, džudistkinja Julijana Savić, teniserka Ivana Jorović kao i veslačka posada u dubl skulu.


Ministarstvo TRAŽI ODGOVORNOST:Deca iz Alibunara su ispaštala tuđom greškom | Mondo Portal\nZoran Djordjevic o slucaju Alibunar\n20. februar, 15:56\nMinistarstvo TRAŽI ODGOVORNOST:Deca iz Alibunara su ispaštala tuđom greškom 0 Podeli Podeli na facebook Podeli na twitter Podeli na viber Pošalji na mail\nDruštvo 14.02.2020. / 17:50\nMinistarstvo TRAŽI ODGOVORNOST:Deca iz Alibunara su ispaštala tuđom greškom\nAutor mondo.rs Izvor Beta Izvor Tanjug 14.02.2020. / 17:50\nMinistar za rad, zapošljavanje, boračka i socijalna pitanja Zoran Đorđević u slučaju porodice iz Novog Kozjaka konstatovao je da ima niz propusta i zatražio hitnu odgovornost nadležnih jer su prekršeni važni propisi.\nMinistarstvo za rad je, nakon emitovanja priloga na Radio televiziji Srbije o šestoro dece koji u Novom Kozjaku kod Alibunara žive bez roditelja, zatražilo od Pokrajinskog sekretarijata za socijalnu politiku, demografiju i ravnopravnost polova, da hitno dostavi informacije o tom slučaju i naložilo republičkoj inspekciji socijalne zaštite da izvrši uvid u rad Centra za socijalni rad u Alibunaru.\n"Analizom rada Centra za socijalni rad u Alibunaru je utvrđeno da je u vršenju javnih ovlašćenja u slučaju porodice iz Novog Kozjaka, ta institucija načinila niz propusta", navodi se u saopštenju Ministarstva.\nStravčine scene: Izgorelo 13 dece u sirotištu\nDodaje se da su "postupanjem stručnjaka organa starateljstva prekršeni važeći propisi i elementarni standardi stručnog rada, i time i nedovoljno zaštićeni interesi dece".\nDirektor Centra za socijalni rad u Alibunaru, kao odgovorno lice Centra dužno je, kako se navodi, da preduzme sve aktivnosti na obezbeđivanju zakonitosti rada i poštovanju standarda stručnog rada.\n"Ne smemo dopustiti da bilo čijom greškom deca ispaštaju. Uložićemo maksimalne napore kako bismo ovim mališanima obezbedili bolje uslove za život", rekao je Đorđević.\nNakon jučerašnje posete Centru za socijalni rad Alibunar i vanrednog inspekcijskog nadzora nad radom centra, izdat je nalog za hitno zbrinjavanje šestoro maloletnika, a deca su tokom jučerašnjeg dana zbrinuta u Dečjem selu.\nPokrajinski sekretar za socijalnu politiku, demografiju i ravnopravnost polova Predrag Vuletić je danas boravio sa decom i razgovarao sa direktorom i stručnim radnicima u Dečjem selu o prvim koracima adaptacije.\n“Svih šestoro mališana smešteno je u jednu kućicu, u kojoj su dobro spavali, a nakon buđenja i doručka pregledani su i okupani. Deca se dobro osećaju, raspoložena su i, prema rečima stručnih radnika, komunikativna i lako ostvaruju kontakte sa drugom decom u Dečjem selu”, navodi se u saopštenju za javnost.\nVuletić je rekao da je ta mera privremena, a u daljem postupku, nakon procena stručnih radnika i Centra za socijalni rad u Alibunaru, radiće se na utvrđivanju najadekvatnijeg rešenja za trajno zbrinjavanje te dece.\nDodao je da će o utvrđenim propustima i odgovornosti nadležnih, pokrajinski sekretarijat izvestiti javnost nakon kompletnog izveštaja inspekcijskog nadzora, koji se očekuje najkasnije za četiri do pet dana.\nMama iz pakla: Obesila dvoje dece i seksualno zlostavljala psa\nsiromaštvo deca zoran đorđević\nUpravo gledate Dodik: Veštačka kriza nestaće kada nestane Bosna i Hercegovina 1 Info video Pre 49 min Milorad Dodik izjavio je danas da ne očekuje sankcije protiv sebe, ali i ni protiv nekih drugih predstavnika...\nUpravo gledate Brnabić o slučaju Vulin i "Nedeljnik" 1 Info video Pre 1 h Premijerka Srbije Ana Brnabić pozvala je danas nadležne službe da utvrde da li je bilo nekih neregulanosti u slučaju...\nUpravo gledate Vulin u dvodnevnoj poseti Belorusiji 1 Info video Pre 3 h "Srbija i Belorusija imaju izuzetno razvijenu bilateralnu saradnju. Uostalom, ovo je prijateljska zemlja koja je i...\nUpravo gledate POMOĆ Srbije kineskim firmama zbog epidemije 2 Info video Pre 3 h Srbija će pomoći kineskim kompanijama angažovanim na velikim projektima u Srbiji, zbog teškoća koje imaju u Kini...\nUpravo gledate Mihajlović JASNA kao dan: Ne dam da se prlja rad mog tima! 3 Info video Pre 21 h Ministarka građevinarstva, saobraćaja i infrastrukture Zorana Mihajlović rekla je da ne dozvoljava se prlja ono što...


Kombinat Trepča: Očekuje se izveštaj o posledicama na ekosistem, zaustavljeno dalje izlivanje jalovine | Radio Kosovska Mitrovica\n18. January, 2021 19:04 |\nUsled loših atmosferskih uslova juče je došlo do probijanja gornjeg nasipnog dela brane u dužini od 2.5 do 3 metra, na deponiji za odlaganje jalovine floatacije u Leposaviću. Očekuje se izveštaj nadležnih organa vodoprivrede o pričinjenim posledicama na ekosistem, ali i ponovno pokretanje proizvodnje nakon potpune sanacije, poručili su danas iz Kombinata Trepča za portal KoSSev.\nJuče je došlo do izlivanja oko 500 metara kubnih površinske vode i oko 50 metara kubnih muljevitog materijala – jalovine u vodotok reke Ibar, precizirali su danas iz Trepče.\nNavode, međutim, da je pravovremenom intervencijom radnika i rukovodstva u floataciji u Leposaviću zaustavljeno širenje pukotine i dalje izlivanje materijala.\n„Odmah je pristupljeno i sanaciji pomenutog prostora uz upotrebu utovarno-transportne mehanizacije ‘Trepče’, kao i ojačavanju kompletne dužine gornjeg dela jalovišta. U toku jučerašnjeg i današnjeg dana na teren su izlazile i nadležne inspekcijske službe iz opštine Leposavić i regiona Mitrovice, kao i nadležni inspektori iz ‘Nezavisne komisije za rude i minerale’ iz Prištine“, dodaje se u saopštenju.\nIz ovog kombinata poručuju da se sanacija privodi kraju i očekuju da se do sutradan ponovo pokrene proizvodnja u floataciji Leposavić.\nKada je reč o posledicama na ekosistem, dodaju da se očekuje izveštaj nadležnih organa vodoprivrede.\nIzveštaj će se pre svega odnositi na analizu vode u reci Ibar.\nIz Trepče dodaju da je ekološka služba Instituta Trepče pristupila uzorkovanju vode reke Ibar po standardnim procedurama koje se primenjuju u ‘Trepči’, u okviru stalnog monitoringa svih ekoloških parametara“.\nTanjug: Voda u Kraljevu bezbedna posle izlivanja jalovišta u Ibar\nI dok se čeka izveštaj o analizi vode u reci Ibar, Tanjug prenosi izjavu direktora Zavoda za javno zdravlje u Kraljevu, Aleksandra Macana, da Kraljevčani piju ispravnu vodu i da su preduzete sve mere da tako i ostane.\nOn je naveo da će Agencija za zaštitu životne sredine, koja je, kako kaže, nadležna za vodotokove prvog reda, analizirati sadržaj reke Ibar na materije koje su izlivene iz jalovišta i da će takođe preduzeti odgovarajuće mere.\nPrema njegovim rečima, taj poplavni talas još nije stigao ni do Raške, a reka ima i svoj sistem prečišćavanja koji se dešava na 50-tak kilometara.\nMacan napominje da je moguće da se te materije možda neće ni detektovati u Kraljevu, ali i dodaje da se svakako rade sve preventivne mere radi bezbednosti zdravlja građana.\nDirektor JKP Vodovod Kraljevo Aleksandar Protić naveo je da su isključeni bunari B3 i B6 na Konarevskom i Žičkom polju iz preventivnih razloga.\n„Dali smo nalog da Zavod za javno zdravlje uradi takozvanu proširenu analizu koja podrazumeva i analizu prisustva teških metala u pijaćoj vodi. Svim zaposlenima je dat nalog da na izvorištima rade kontrolu na svakih sat vremena“, rekao je Protić.\nOtpadne vode sa jalovišta koje se nalazi na nekoliko stotina metara od samog centra Leposavića još od ranije se ispuštaju u reku Ibar. Spiraju ih sneg i kiša i one odlaze rekama.\nPrema oceni koju je još prošle godine za naš portal izneo profesor Aleksandar Ćorac koji je iz ovog kraja, u pitanju je ekološka katastrofa velikih razmera, a ugroženi su svi stanovnici opština u slivu ove reke.\nS druge strane, generalni direktor Trepče, Jovan Dimkić, u razgovoru za naš portal juče je objasnio da jalovište mora da bude u blizini floatacije, odnosno rudnika iz kojih se eksploatiše ruda, u ovom slučaju Crnca i Belo Brdo.\nIstovremeno, Dimkić je najavio da se očekuje da se postojeće jalovište zatvori za nekoliko godina i otvori novo. Ukazao je važnost ovih rudnika s obzirom na to da se mnoge porodice iz leposavićkog kraja izdržavaju upravo radom u ovom kombinatu.


„Normandijska trojka“ se okuplja oko „Karla Velikog“: Džaba, bez Rusije ne može ništa - 02.04.2018, Sputnik Srbija\n„Normandijska trojka“ se okuplja oko „Karla Velikog“: Džaba, bez Rusije ne može ništa\nU nemačkom gradu Ahenu za maj je planiran samit lidera Nemačke, Francuske i Ukrajine o mirovnjacima u Donbasu. Sastanak će proći bez predsednika Rusije... 02.04.2018, Sputnik Srbija\nrusija, vesti, svet, donbas, ukrajina, nemačka\n21:45 02.04.2018 (Osveženo: 22:02 02.04.2018)\n© REUTERS / Fabrizio BenschPredsednik Ukrajine Petro Porošenko i kanclerka Nemačke Angela Merkel\nU nemačkom gradu Ahenu za maj je planiran samit lidera Nemačke, Francuske i Ukrajine o mirovnjacima u Donbasu. Sastanak će proći bez predsednika Rusije Vladimira Putina, piše „Komersant“, pozivajući se na neimenovane izvore bliske administraciji šefa ukrajinske države.\n1 April 2018, 17:48\nKako je planirano, sastanak će biti održan na marginama prestižne međunarodne premije „Karlo Veliki“, koja nosi ime franačkog vladara koji je vladao iz Ahena.\nKako su objasnili u Kijevu, inicijator samita je ukrajinski predsednik Petro Porošenko.\n„Uzimajući u obzir da će 31. marta naredne godine biti održani izbori za šefa države, predsednik smatra da je važno da pokaže biračima bilo kakve rezultate u primirju na jugoistoku zemlje“, komentarisao je inicijativu poslanik Vrhovne rade iz „Bloka Petra Porošenka“ Aleksandar Černjenko.\nMinistarstvo inostranih poslova Rusije ne protivi se održavanju takvih sastanaka.\n„Nemamo ništa protiv takvih sastanaka. Neka se okupljaju. Međutim, treba da znaju da pitanje prisustva mirovnjaka u Donbasu neće biti rešeno u Ahenu, već u Savetu bezbednosti Ujedinjenih nacija. Bez odluke SB, mirovnjaci se tamo neće pojaviti“, rekao je izvor u ruskom diplomatskom resoru.\nKrajem februara, ukrajinski ministar spoljnih poslova Pavel Klimkin izjavio je da međunarodni mirotvorci ne mogu da se pojave u Donbasu bez odobrenja Putina. Moskva mora da pristane na raspoređivanje stranih vojnika na čitavoj teritoriji koju Kijev ne kontroliše.Rezoluciju o raspoređivanju mirovnjaka u Ukrajini, po nalogu predsednika Rusije, Moskva je podnela Savetu bezbednosti UN 5. septembra 2017. godine.


Dveri na Svetskom kongresu porodica u Moldaviji | Српски покрет Двери\nSvetski kongres porodica, koji je počeo juče u Kišinjevu, održava se u organizaciji predsednika Moldavije, Igora Dodona, koji je na otvaranju istakao da je neophodno da se istok i zapad ujedine po pitanju porodičnih vrednosti i zaštite porodice.\nPredsednik Saveta za porodicu Srpskog pokreta Dveri, Radoš Pejović, bio je jedan od govornika na Kongresu, i pri tom jedini politički predstavnik iz Srbije koji je učestvovao na Svetskom kongresu porodica.\nPejović je upoznao predstavnike Ruske Dume, parlamenta Italije, Austrije, Australije, ministarstva Amerike, predstavnika Afrike, parlamenta Moldavije, UN, kao i ostale porodične organizacije iz čitavog sveta o problemu diskriminacije koju u Srbiji doživljavaju trudnice i porodilje, kojima se novim zakonom gotovo oduzima čitava mesečna nadoknada.\n„Pozivam još jednom predsednika i premijera Srbije, ministra za rad, da se urazume i hitno donesu odluku o promeni zakona, koji diskriminiše ne samo trudnice i porodilje, već i druge kategorije. Za ovaj problem sada zna, ne samo Srbija, već i čitava svet“ – zaključio je Pejović.\nOn je u svom govoru naglasio da su Dveri od svog ulaska u politiku 2011. godine, a i pre toga kroz Pokret za život i organizaciju porodičnih šetnji, tribina, skupova,časopisa, knjiga, insistirale na rešavanju problema bele kuge i opstanka porodice i porodičnih vrednosti. „Dveri su danas jedina parlamentarna politička organizacija u Srbiji, koja je porodicu stavila u centar svog delovanja. Za Dveri, porodična politika predstavlja skup mera koje za cilj pre svega imaju unapređenje ekonomskog položaja porodica. Porodična politika ima za cilj dovođenje interesa porodica u centar društvenih i političkih aktivnosti“ – rekao je Pejović.\nDelegaciju iz Srbije u Kišinjevu čine Radoš Pejović, predsednik Saveta za porodicu Dveri, dr Miša Đurković, direktor Instituta za evropske studije i Marija Stajić iz udruženja „Pravoslavni roditelj“.\nTagged Marija StajićMiša ĐurkovićMoldavijaporodicaporodična politikaRadoš PejovićSaopštenjaSavet za porodicuSvetski kongres porodica


PROVIDNO ZATIRANJE TRAGOVA: Ubijen šef grupe koja kaže da je oborila Ruski avion | WebTribune\nHome U FOKUSU PROVIDNO ZATIRANJE TRAGOVA: Ubijen šef grupe koja kaže da je oborila Ruski avion\nPosted date: новембар 09, 2015 In: U FOKUSU\nEgipatska policija je u Kairu ubila Ašrafa Ali al Garablija lidera ogranka Islamske države koji tvrdi da je srušio ruski avion na Sinaju.\nOn je ubijen u razmeni vatre sa policijom u severoistočnom delu egipatske prestonice, gde je policija pokušala da ga uhapsi, ali se on opirao.\n“Terorista je osetio prisustvo pripadnika policije, pucao je i pokušao da pobegne, policija je bila primorana da puca i tom prilikom je on ubijen“, navodi se u saopštenju egipatskog Ministarstva unutrašnjih poslova.\nAl Garabli je bio lider grupe Ansar Bait al Makdis, koja je potom promenila ime u Islamska država provincije Sinaja, nakon što je objavila da se pridružuje terorističkoj organizaciji koju predvodi Abu Bakr al Bagdadi.\nNjega su egipatske vlasti označile kao jednog od najopasnijih kriminalaca u državi, a veruje se da je organizovao nekoliko atentata, uključujući i napad na bivšeg ministra unutrašnjih poslova Muhameda al Saida.\nGrupa koju je predvodio tvrdi da je odgovorna za pad ruskog putničkog aviona sa 224 putnika i članova posade.\nKosovo nije primljeno u Unesko za samo 3 glasa, evo ko je glasao protiv Srbije\nDesni sektor pokušao državni udar u Rusiji: Osujećeni masovni neredi\nSrebrenica najveća perionica novca na Balkanu: Stotine miliona evra namenjenih narodu opljačkano\nDodik trči poslednji krug\nEvo kako izgleda bombaš samoubica par trenutaka pre jezive eksplozije – UZNEMIRUJUĆI VIDEO\nSaudijska invazija Sirije će otpočeti Treći svetski rat


Na pitanje o Branku Stefanoviću, Vučić optužio N1 da “prenosilac hajke” - Infobrif\nObjavljeno 21.12.2019. u 19:11 poslednja izmena 21.12.2019. u 19:15\nFoto: Youtube / Gazeta Panorama, PrntScr\nVučić je, na konferenciji za novinare u Albaniji, optužio novinara televizije N1 koji mu je postavio pitanje da je „prenosilac hajke“ koju „narko zlikovci“ vode protiv Nebojše Stefanovića i zamenika načelnika Službe za borbu protiv organizovanog kriminala (SBPOK) Gorana Papića.\n„Je l’ počinjeno neko krivično delo? Ako jeste, molim vas podnesite krivičnu prijavu i nemojte da se pravite da se sekirate kada se nikada ne sekirate“, kazao je Vučić obraćajući se novinaru N1.\n„Došli ste u Albaniju da me maltretirate ocem Nebojše Stefanovića“, rekao je Vučić.\nOn je novinaru rekao zašto ne pita o navodnim malverzacijima predsednika Stranke slobode i pravde (SSP) Dragana Đilasa sa reklamnim minutima Radio-televizije Srbije, „a još nam držite moralne pridike“.\nBalkanska istraživačka mreža (BIRN) objavila je u petak da je Branko Stefanović posetio italijansku fabriku oružja „Bereta“ kao jedan od trojice predstavnika firme GIM, koje je tamo povela visoka delegacija Ministarstva unutrašnjih poslova (MUP).\n„Odlazak u ‘Beretu’ je poseban u odnosu na posete Valjevu i Rijadu jer je (Branko) Stefanović stariji ovoga puta bio deo zvanične državne delegacije. Ovo je direktno u suprotnosti sa tvrdnjama Nebojše Stefanovića da njegov otac nema nikakve veze sa GIM-om i s poslovima trgovine naoružanjem i vojnom opremom“, piše BIRN na osnovu svog istraživanja.\nVučić je kazao da je on vodio predstavnike privatnih i državnih preduzeća kada je predvodio državne delegacije i ponovio da ne zna kakvo je to krivično delo.\nUpitan da prokomentariše navode pojedinih medija da je lider Narodne stranke Vuk Jeremić 2013. godine pomagao Slobodanu Tešiću da bude skinut sa crne liste Ujedninjenih nacija, Vučić je kazao da to govori o „njihovom licemerju i lažima“, ali da tu nema krivičnog dela.\n„Šta da radim sa tim? Bolje da je pomogao srpskom trgovcu oružjem nego američkom“, rekao je Vučić.\nAlbanijaAleksandar Vučićbranko StefanovićGIMN1Novinar\nHumanitarna akcija za decu ometenu u razvoju “Moto Deda Mraz”


ĐUKANOVIĆ IŠAO U PRIŠTINU DA BI UDARIO NA EDIJA RAMU: Portal Borba tvrdi da iza Milove inicijative stoji jedna evropska sila! – CG Vijesti\nPredsednik Crne Gore Milo Đukanović boravio je u službenoj poseti tzv. Kosovo samo ima za cilj da okrene Prištinu protiv Albanije i premijera Edija Rame, otkriva portal BORBA.\nNa taj način Đukanović želi da opstruiše širenje regionalnog projekta „Otvoreni Balkan“, čiji je jedan od inicijatora albanski premijer.\nNije tajna da su odnosi bivših bliskih saradnika Đukanovića i Rame „zahladili“ otkako je albanski premijer, zajedno sa Aleksandrom Vučićem i Zoranom Zaevim, osmislio i sproveo ideju Otvorenog Balkana zasnovanog na ekonomskoj integraciji regiona. Đukanović se sa tugom priseća trenutaka kada su Rama i Zaev sedili u prvim redovima na kongresima DPS-a.\nDa u odnosima Đukanovića i Rame „ne cvetaju ruže“ potvrđuje i činjenica da crnogorski predsednik nikada nije zvanično boravio u Albaniji, već je u toj susednoj državi boravio samo na regionalnim skupovima, pod pokroviteljstvom EU.\nNakon što je američka administracija nedavno dala „zeleno svetlo“ neformalnim kanalima za širenje Otvorenog Balkana na Crnu Goru, BiH i tzv. Kosova, Đukanović je po nalogu jedne evropske sile brže otišao u Prištinu, sa željom da sa svojim jedinim preostalim saradnikom u regionu Aljbinom Kurtijem potkopa dalju realizaciju ovog ekonomskog projekta, od kojeg bi najviše koristi imale lokalne privrede i stanovništvo.\nDa li će Đukanović uspeti da podeli Prištinu i Tiranu, kao što je uspeo da uradi sa Beogradom i Podgoricom, vreme će pokazati, ali jedno je nesumnjivo bivši šef i čovek od poverenja Zapada, za svoje destruktivno delovanje u regionu može samo računajte na teroriste OVK koji su ga ovih dana odlikovali raznim odlikovanjima, prenosi Borba.\nPovezane teme:AlbanijaCrna GoraEdi RamaKomšijeKosovo i MetohijaKurirlažna država KosovoMilo Đukanovićotvoreni balkanSusjedi


Evropski mediji: Bingo lider po svim parametrima – Kakanj-X\nNa 20 lis, 2017 920\nEuropean Supermarket Magazine (ESM), najveći evropski magazin o trgovini, piše da je kompanija Bingo iz Tuzle zvanično preuzela lidersku poziciju u BiH kada je riječ o broju trgovina. Pozivajući se na Fokus, koji je prenio pisanje BiznisInfa, ESM piše da je sa 186 maloprodajnih mjesta Bingo sada lider i po tom, posljednjem ključnom parametru.\nESM piše da je slovenski lanac Mercator preuzeo 83 trgovine od Konzuma, koji je zadržao oko 170 radnji, čime je Bingo izbio na prvo mjesto.Magazin piše i da je Bingo ponovo otvorio supermarket u Mostaru, pet mjeseci nakon što je izgorio u požaru. Šoping centar se prostire na 11.660 kvadratnih metara, od čega Bingov supermarket zauzima 9.000 kvadrata.ESM piše da je Bingo odranije lider po ostalim ključnim parametrima. Na kraju 2016. godine imao je najveći udio na tržištu, najveće prihode i profit, te najviše zaposlenih, prenosi Biznisinfo.ba.


Sarajevo - Mostar Dan državnosti - Sretenje 2019. - Amos Travel\nEvropski gradovi Sarajevo - Mostar Sarajevo - Mostar Dan državnosti - Sretenje 2019.\nSarajevo - Mostar - 1 noćenje autobus\n1) SARAJEVO - MOSTAR - 1 NOĆENJE - 14.02.2018.\nAsocijacija na ovaj grad sa najvećim srcem na Balkanu, obično su muzika i raja. Behar što je jednom Bosnom probeharao, Miljacka što tiho teče, i uvek isto pitanje, je l Sarajevo gdje je nekad bilo......\nSarajevo - Mostar - 2 noćenja autobus\n2) SARAJEVO - MOSTAR - 2 NOĆENJA - 14.02. - Noćenje sa doručkom\nSarajevo - Vrelo Bosne - Mostar\nT Grad u kojem ćete naučiti da malo zastanete, zaboravite na prebrzi tempo života, popijete i pojedete lagano, uživajući u kafi i sarajevskim ćevapima, pitama ispod sača, baklavama......\n3) VIŠEGRAD - TREBINJE - DUBROVNIK - SARAJEVO - MOSTAR - Noćenje sa doručkom\nPoseta delovima zemlje koje više nema. Prošetajmo opet dubrovačkim Stradunom i sarajevskom Bas-čaršijom, pređimo preko kamenog mostarskog mosta.\n3 dana/2 noći Autobuski\nHT Grad sunca i platina, smešten ispod planine Leotar u dolini reke Trebišnjice, koja protiče kroz sam grad. Bajkovit grad je kroz istoriju bio kulturni i duhovni centar Istočne Hercegovine.Višegrad je grad nobelovca Ive Andrića,...\n4) SARAJEVO - MOSTAR - BLAGAJA - 2 NOĆENJA - 14.02. - Noćenje sa doručkom\nAsocijacija na ovaj grad sa najvećim srcem na Balkanu, obično su muzika i raja. Behar što je jednom Bosnom probeharao, Miljacka što tiho teče, i uvek isto pitanje, jel Sarajevo gdje je nekad bilo.\nCA Grad u kojem ćete naučiti da malo zastanete, zaboravite na prebrzi tempo života, popijete i pojedete lagano, uživajući u kafi i sarajevskim ćevapima, pitama ispod sača, baklavama....


Policija je u Banjoj Luci uhapsila bivšeg zastupnika u NSRS-u Adama Šukala, potvrdio je predsjednik PDP-a Branislav Borenović.\n“Šukalo je bio sa mnom ispred PU Banja Luka te je, kao i svi mi, uputio nekoliko riječi policiji da puste Davora Dragičevića i ubrzo nakon toga je priveden. Ja sam se nakon toga obratio policiji i tražio da privedu i mene nakon čega su rekli – vas za sada nećemo”, kazao nam je Borenović.\nPodsjećamo, pripadnici Ministarstva unutrašnjih poslova Republike Srpske jutros su u Banjoj Luci priveli Davora Dragičevića, oca stradalog mladića Davida Dragičevića, što je za Klix.ba potvrdio advokat Ifet Feraget.\nNakon što su pripadnici Ministarstva unutrašnjih poslova Republike Srpske jutros u Banjoj Luci priveli Davora Dragičevića, na Trgu Krajine došlo je do incidenta, odnosno naguravanja između jednog muškarca i policije nakon čega su uhapšeni Suzana Radanović, majka Davida Dragićevića, i još dvije osobe.\nMajka Davida Dragičevića i bivša supruga Davora Dragićevića Suzana Radanović došla je na Trg Krajine zajedno s grupom građana kako bi izrazili svoj protest zbog privođenja.\nInače, članovi grupe “Pravda za Davida” okupili su se jutros na Trgu Krajine kako bi izrazili protest zbog hapšenja Dragičevića – prenio je Klix.\nAdam ŠukaloBanja LukaDavid DraičevićRS\nPrevious article Brutalnost MUP-a RS zgrozila javnost: Policajci Davoru Dragičeviću slomili ruku tokom hapšenja!\nNext article Stravične scene u Banja Luci: Pogledajte snimak divljačke brutalnosti policije RS!\nGAZEĆI PREKO MRTVIH VARALI ŽIVE Kako su u Banjoj Luci zataškali dugogodišnju pljačku unesrećenih\nŠta se ovo dešava u RS?! Policija na sve strane, narod u šoku samo posmatra…\nBrutalnost MUP-a RS zgrozila javnost: Policajci Davoru Dragičeviću slomili ruku tokom hapšenja!\nStravične scene u Banja Luci: Pogledajte snimak divljačke brutalnosti policije RS!


Toplota - Blic Online\nSVET VRELIJI NEGO IKAD Klimatske promene udvostručile broj dana sa temperaturama iznad 50 STEPENI\nU poređenju sa rezultatima merenja iz 1980. godine, zbog klimatskih promena je udvostručen broj vrelih dana u svetu sa temperaturom koja dostiže i do 50 stepeni Celzijusa.\nZvanično sutra će biti 37 stepeni, ali DODAJTE NA TO BAR JOŠ 10! Evo i kada prestaje ovaj TROPSKI TALAS\nPogledali ste vremesnku prognozu i videli da je najavljeno da će maksimalna dnevna biti 37 stepeni, otišli ste do recimo Trga republike i hoćete da prokuvate koliko je vruće, pomislili ste "ovde kao da ima 50 stepeni" - i donekle ste u pravu, evo i zašto.\nTOPLOTNI TALAS U BiH Mostar danas najtopliji u Evropi, među "top 10" i Banjaluka\nU Mostaru je danas u 15 sati izmerena temperatura od 41 stepena. Tako je najveći grad na Neretvi, prema podacima Federalnog hidrometeorološkog zavoda (FHMZ) označen i kao najtopliji u BiH.\nREKORDNE TEMPERATURE Treći dan vrelog talasa u SAD, najgore će biti u Kaliforniji\nVećina država na zapadu SAD su treći dan zaredom suočene sa toplotnim talasom i rekordno visokim temperaturama, što je dovelo do izdavanja zdravstvenih upozorenja i problema na elektroenergetskoj mreži.\nSTIGLE VRUĆINE Ovaj grad je danas NAJTOPLIJI u BiH\nPrema podacima Federalnog hidrometeorološkog zavoda u 16 sati najtopliji grad u BiH bila je Zenica gde je izmereno 36 stepeni.\n"ZABRINJAVAJUĆE" Ova zima u Evropi je NAJTOPLIJA IKADA, a to je dokaz da smo na ivici katastrofalnih klimatskih promena\nOva zima bila je do sada najtoplija u Evropi, objavili su naučnici, a klimatska kriza verovatno je dovela do povećanja temperature širom globusa, piše “Gardijan”.\nBOŽIĆ NA +16 Ruše se temperaturni rekordi, da li nas čeka NAJTOPLIJA ZIMA IKADA\nJesen u Srbiji stigla je sa prilično visokim temperaturama, a da li će takva biti i zima?\n"OSEĆAJ JE KAO DA STE U PAKLU" Toplotni talas pogodio američki jug i srednji zapad, očekuju se temperature do 47 STEPENI\nMeteorolozi upozoravaju da će američki jug i srednji zapad pogoditi jak toplotni talas, tako da se u nekim delovima SAD očekuje i da temperatura dostigne 47 stepeni Celzijusa.\nEvropa na udaru NOVOG PAKLENOG TALASA: Živa prelazi 40 STEPENI, sve više zemalja proglašava CRVENI ALARM\nZapadnu Evropu očekuje novi talas vrućine ove sedmice.\nKLIMA "PUMPA" RAČUNE ZA STRUJU Hlađenje tokom paklenih dana može da vas košta i PREKO 4.000 DINARA\nIznenadno toplo vreme i visoke temperature primorali su građane da izvade svoje ventilatore i upale klima-uređaje kako bi dali sebi oduška, ali trebalo bi da znaju da će ih to koštati i više od 2.000 dinara.\nPADAJU U NESVEST ZBOG VRUĆINA Ogroman broj poziva Hitnoj zbog kolapsa, ali to nije najopasnije što može da vam se desi\nJake vrućine pogodile su Srbiju, ovih dana ići će i do 37 stepni, uz to veoma je visok nivo opasnog UV zračenja, a vlažnost vazduha i sparina samo još dodatno pojačavaju osećaj vreline i otežavaju nam. Sve to dovelo je do toga da Hitna služba ima veliki broj poziva zbog padanja u nesvest, a to je samo jedna od tegoba koje su akutalne zbog ovakvog vremena.\nEKSTREMNI TALAS VRUĆINE Australija se topi zbog visokih temperatura, sedmoro ljudi se UDAVILO\nUsled talasa vrućine koji je nastavio da se širi Australijom terajući gomile ljudi na plaže širom zemlje kako bi se rashladili, život je izgubilo sedam osoba.\nPROMENE U EKOSISTEMU Jadransko more svake godine toplije za 0,6 stepeni\nProsečna temperatura vode u Jadranskom moru svake godine poraste za 0,6 stepeni Celzijusovih, saopštili su iz Instituta za biologiju mora u Kotoru.\nIonako nemaju DOVOLJNO HRANE, a sada Severnoj Koreji preti KATASTROFALAN SCENARIO\nToplotni talas koji je pogodio Severnu Koreju doveo je do toga da pirinač, kukuruz i drugi usevi u poljima propadaju, a da bi posledice toga mogle da budu katastrofalne, saopštile su danas međunarodne organizacije Crveni krst i Crveni polumesec.\n"RAZGOLITIO SE" Kim Džong Un PRVI PUT u letnjem izdanju (FOTO)\nDržavni mediji Severne Koreje objavili su najnovije fotografije svog vođe Kim Džong Una, gde se on po prvi put vidi kako pozira fotoreporterima u potkošulji, bez prepoznatljivog gornjeg dela njegovog odela.\nTOPLOTNI UDAR ODNOSI ŽIVOTE Za tri meseca u Japanu zbog VRUĆINA UMRLO 138 ljudi, u bolnici više od 71.000\nZbog talasa vrućine koji već tri meseca pogađa Japan više od 71.000 ljudi smešteno je u bolnice širom zemlje.\nU celom svetu je PAKLENI JUL, koji je Srbiju zaobišao: Neverovatne vrućine prže sve pred sobom, a NAJGORE TEK SLEDI\nDelove sveta su tokom jula meseca pogodile rekordne temperature, a taj problem nije samo ograničen na severnu hemisferu gde je trenutno leto. Grčka, Švedska i Japan su samo neke od zemalja koje su pogodile previsoke temperature, dok je u Srbiji neouobičajeno loše vreme za ovo doba godine.\nSeverna hemisfera GORI, a klimatske promene nisu jedini razlog. Postoji nešto još gore, a posledice će biti STRAŠNE\nToplotni talasi postali su uobičajena pojava na severnom delu naše planete, koji su uzrokovali požare, suše, pa i desetine smrtnih slučajeva. Prema rečima naučnika, ove godine na Zemlji su se poklopili faktori koji su toliko moćni da premašuju snagu čak i klimatskih promana.\nOvako izgleda boravak u gradu sa NAJVIŠOM noćnom temperaturom\nU omanskom gradu Kurijatu nedavno je zabeležena najviša noćna temperatura u istoriji kada je izmereno 42,6 stepeni Celzijusa, prenosi CNN. Taj podatak potiče od 26. juna, a reč je o najvišoj temperaturi u toku perioda od 24 časa u Kurijatu koji ima 50.000 stanovnika.\nPET SAVETA kako da preživite vrućinu BEZ KLIME\nIpak je moguće rashladiti se bez klime.\nVREME ZA GINISA Poslednje tri godine temperature na Zemlji su REKORDNO TOPLE\nPoslednje tri godine bile su najtoplije od kada se vrše merenja, a vreli talasi u Australiji, neobična toplota na Arktiku i nedostatak vode u Kejptaunu ukazuju na nastavak ekstremnih vremenskih prilika u 2018. godini, saopšteno je iz UN.\nBritanski BBC pitao je ljude širom Evrope kako se ugrejati tokom hladnih dana, a najoriginalniji savet dala je SRPKINJA\nLjudi iz najhladnijih gradova Evrope, među kojima i jedna Srpkinja, dali su savete kako da se ugrejemo tokom ledenih zimskih dana.\nDuboko u Zemlji, ispod DEBELOG LEDA, krije se neverovatno VRELA OBLAST\nVruć region ispod površine Zemlje, koji proizvodi toplinu skoro koliko i supervulkan ispod američkog Nacionalnog parka Jeloustoun, izgleda da odozdo topi deo Zapadnog Antarktika, piše američka svemirska agencija NASA na svom sajtu.\nMajka Dalile Dragojević NE IZLAZI IZ KUĆE OD SRAMOTE zbog ćerkine prevare: "Kakav Filip Car, on je probisvet"


Pridružite se nama | Schindler Bosna i Hercegovina\nStalno smo u potrazi za strastvenim i posvećenim ljudima sa energijom i entuzijazmom za stvaranje odnosa i mreža. U Schindleru ćete naći visoko motivaciono i angažovano radno okruženje u kojem ćete moći da rastete kao pojedinac i koje će vam omogućiti da planirate svoju karijeru. Pridruћite nam se danas.\nPrivlačenje i održavanje najboljeg osoblja\nPrilagođavamo našu strategiju pretrage ljudskih resursa i puteve potrebama lokalnog tržišta. Naše lokalne grane teže visokoj vidljivosti kroz marketinške aktivnosti poslodavca.\nPlaćamo zaposlene pošteno i redovno upoređujemo plate sa drugima kako bismo bili konkurentni na lokalnom tržištu.\nSa strukturiranim i raznovrsnim mogućnostima za karijeru i specijalnim programima, pomažemo zaposlenima da dostignu svoj puni potencijal.\nPromovisanje otvorenog dijaloga i komunikacije\nOčekujemo da naš menadžment stvori kulturu otvorenog, dvosmernog dijaloga i komunikacije među svim zaposlenima i odgovori na konstruktivne povratne informacije.\nOhrabrujemo naše zaposlene da komuniciraju i pruže povratne informacije. Redovni sastanci zaposlenih održavaju se kako bi se svi zaposleni informisali o svojim poslovnim ciljevima, strategijama i rezultatima. Lokalne vesti, stranice interne mreže i mnogi drugi kanali dostupni su za informisanje zaposlenih.\nBezbedan, raznolik i održiv rad\nBezbednost naših zaposlenih je osnovna vrednost i uvek je naša prva briga. Ključni elementi filozofije naše grupe su jednake mogućnosti i raznolikost radne snage.\nDefinisali smo naše ambicije za ljude, planetu i performanse u našim održivim okvirima. Kontinuirano unapređujemo energetsku efikasnost naših proizvoda i smanjujemo ekološki otisak našeg poslovanja.\nStvaranje i održavanje visokog angažovanja zaposlenih\nVerujemo da je glavni faktor angažovanja naših zaposlenih naš menadžment; očekujemo da će izgraditi poverenje između kompanija i zaposlenih.\nSvake dve godine sprovodimo istraživanje kojim se meri angažovanje zaposlenih i nastojimo da budemo na nivou kompanija sa visokom efikasnošću u svim zemljama u kojima poslujemo. Naši programi nagrađivanja zaposlenih na nivou grupe i kompanije osmišljeni su da proslave kreiranje vrednosti.\nRazvoj budućeg menadžmenta i funkcionalnog znanja\nNaš cilj je da regrutujemo većinu naših menadžera i praktičara interno kroz obuku i unapređenje.\nObezbeđujemo vidljive i fleksibilne karijerne puteve za sve zaposlene koji žele razvoj karijere. Tehnički, poslovni i menadžment kursevi svim zaposlenima nude mogućnost da razviju veštine koje su im potrebne za uspeh.\nPromovisane kulture visoke efikasnosti\nOhrabrujemo naš menadžment da postavi izazovne ciljeve koji su usklađeni sa našom poslovnom strategijom i da nagradi učinak kroz nagrade, finansijske podsticaje i mogućnosti da napredujemo. Svoj učinak procenjujemo na godišnjem nivou, ne samo po onome što je postignuto, već i po tome kako je to postignuto.\nOčekujemo da se menadžment i zaposleni fokusiraju na kreiranje vrednosti kontinuiranim unapređenjem efikasnosti i pružanjem usluga našim korisnicima.


Veliki inkvizitor: "Nije bitno koliko dobrih knjiga imaš, već koliko izdanja.'' | Lifehacker.rs\nVeliki inkvizitor: „Nije bitno koliko dobrih knjiga imaš, već koliko izdanja.“\nod strane Dušan Tomić | jan 30, 2017 | Aktuelno, Kultura, Sa izložbe, Veliki Inkvizitor\n„Koje je mesto istorije umetnosti u obrazovanju? Šta donose reforme i izmene udžbenika svake godine? Usavršavanje materijala za rad ili samo veće troškove učenika i njihovih roditelja? Svake godine nove knjige istog sadržaja. Novi dizajn korica uokviruje sveže odštampana slova neizmenjenog teksta. Reforma obrazovanja donela je nezavisnost predmeta Likovno obrazovanje, no da li je zaista doprinela kvalitetu u prenošenju znanja na nove generacije?“\nO shvatanju istorije umetnosti, o tome da li je Profit > Znanje naša realnost i generalno o temi školskih reformi porazgovarali smo sa Dunjom Andrić, Jovanom Popović i Sandrom Stojanović, studentkinjama treće godine Filozofskog fakulteta, smera Istorija umetnosti. Evo šta one imaju da kažu na sve to:\nDušan: Koliko je po vašem mišljenju istorija umetnosti bitna u obrazovanju mladih ljudi?\nDunja: Istorija umetnosti je veoma važna u obrazovanju mladih ljudi, jer je za jasno poimanje sadašnjosti neophodno shvatiti značaj tekovina prošlosti i svakako ih razumeti. Vizuelne umetnosti (kojima se istorija umetnosti bavi) su neizostavan deo svetske kulutrne baštine, te je veoma važno razumeti istorijski, ali i društveno-kulturni, socijalni, pa čak i verski kontekst u kojem su nastajale, jer se prošlost i sadašnjost neprestano dodiruju i prepliću, te da bismo razumeli sadašnjost, moramo se upoznati sa prošlošću. Zato je veoma bitno ukazati mladim ljudima na važnost tekovina prošlosti, kao i na njihovu prisutnost u savremenom dobu.\nJovana: Istorija umetnosti kao humanistička nauka je veoma važan deo obrazovanja svakog mladog čoveka. Osim opšteg obrazovanja koje pruža, ona nas podstiče da razvijamo kritičko mišljenje, empatiju, maštu, daje nam balans. Temeljnim obrazovanjem, stičemo pravu slobodu izbora i ne podležemo različitim vidovima manipulacije.\nDušan: Koliko dobro je istorija umetnosti predstavljena tim istim mladima u knjigama i nastavi za osnovnu i srednju školu?\nDunja: U osnovnoj i srednjoj školi veća pažnja je posvećena pukim fotografskim podacima, čistom nabrajanju činjenica, bez objašnjenja nekog šireg konteksta koji je veoma važan za razumevanje nastanka dela… Ili se pak sve svodi na vežbanje crtalačkih sposobnosti i veština, te je istorija umetnosti na neki način ipak degradirana. Stoga je potrebno pronaći razumljiviji i prijemčiviji način da se mladim ljudima približi kulturno nasleđe i njihovo postepeno upoznavanje sa umetničkim delima, umetnicima i prilikama u kojima su dela nastala. Potrebno je na neki način kod mladih probuditi svest o važnosti očuvanja tog istog nasleđa.\nJovana: Kada je reč o nastavi, ne možemo generalizovati jer govorimo o profesorima koji poseduju različiti nivo znanja, kao i drugačiji pristup svom poslu. Koliko su oni uspešni ili nisu, najbolje pokazuje zainteresovanost mladih za kulturu.\nSandra: Javlja se problem da veliki broj mladih ljudi i ne zna za istoriju umetnosti kao nauku, pa samim tim i ne prepoznaje šta zapravo jedan istoričar umetnosti radi jer u osnovnim školama se znanja ove nauke nalaze u udžbenicima za likovnu kulturu.\nDušan: Koliko zapravo navodne reforme i izmene udžbenika svake godine doprinose usavršavanju radnog materijala na predmetu Likovna kultura?\nSandra: Veliki broj udžbenika svake godine izlazi iz štampe gde se od prošlogodišnjih jedino korice razlikuju, nekada se menjaju reprodukcije ili po koja rečenica, ali ta “reforma” sama po sebi ne iznosi neka nova saznanja ili drugačija tumačenja nekog dela. Međutim, učenici su u obavezi da imaju najnovije izdanje udžbenika određenog izdavača čime izdavač naravno sebi osigurava profit svake godine.\nDunja: Mislim da naš izložbeni eksponat dovoljno govori i te navodne reforme nisu donele nikakav napredak i ništa krucijalno se nije promenilo nabolje. I dalje je sve isto samo u drugačijem obliku i nazivu. I dalje se isti problemi ponavljaju i nije vidljiv nikakav napredak u obrazovanju mladih ljudi.\nDušan: Kako ocenjujete potez odvajanja likovne i muzičke kulture na 2 različita predmeta krajem prošlog veka?\nJovana: Odvajanje likovne i muzičke kulture svakako predstavlja važan korak, ali ne bi trebalo da se na tome zaustavi. Mladim ljudima je potrebno na pravi način približiti umetnost, za koju nema svako dara, ali je potrebna svima.\nZahvalni smo ljubaznim devojkama na izdvojenom vremenu, a one ovim putem koriste priliku da vas pozovu na sutrašnju tribinu “Prvi korak je najteži“, treću po redu u likovnoj galeriji KC Beograd, u okviru izložbe „Kritičari su izabrali 2017: Latentna sklonost dogmatizmu“.\nSama izložba traje do 2. februara, požurite jer ima šta da se vidi!\nUvodna reč: Katarina Starčević, student 3. godine Istorije umetnosti


Buš: Mi, koji verujemo u pobedu, vidimo zadovoljavajući napredak u Iraku\nIzveštaj predsednika Buša Kongresu, kojim se ocenjuje napredak na osnovu 18 postavljenih ciljeva za uspeh u Iraku, smesta je izazvao kontroverzu, jer su se i sledbenici i protivnici predsednikove politike fokusirali na odredjene tačke da bi opravdali sopstvena gledišta.\nPredsednikovim izveštajem se daje iračkoj vladi prelazna ocena za osam standarda, nezadovoljavajuća za još osam, i mešovita za dva. Predsednik Buš kaže da je od samog početka znao da će izveštaj uzburkati strasti na obe strane u debati koja se vodi u kongresu i javnosti o novoj strategiji povećanja trupa, koju je najavio u januaru.\n”Oni, koji veruju da je bitka u Iraku izgubljena, verovatno će ukazati na nezadovoljavajući rad iračke vlade na planu izvesnih političkih ciljeva. Mi, koji verujemo da u Iraku mora i može biti odneta pobeda, vidimo zadovoljavajući napredak u bezbednosnom domenu koji je razlog za otpimizam.“\nPredsednik je ispravno predvideo. Antiratni aktivista Moira Vilan iz ”Nacionalne bezbednosne mreže“ kaže:\n”Čak i ciljevi koji su postignuti do zadovoljavajuće mere ne ukazuju na bilo kakav istinski uspeh u Iraku. Sveukupna poruka je da je povećanje trupa kompletni promašaj.“\nMedju zadovoljavaća ostvarenja spadaju formiranje odbora za evaluaciju iračkog ustava, sprečavanje stvaranja utočišta za pobunjenike, napredak na planu zakona za formiranje polu-autonomnih regija i obezbednje tri borbene brigade - odnosno oko 10 hiljada vojnika - za bezbednost u Bagdadu. Medjutim, ”Nacionalna bezbednosna mreža“ osporava tvrdnje taj napredak, kako kaže Ilan Goldenberg, istraživač koji sastavlja izveštaj za proveru činjenica u predsednikovom dokumentu.\n”Oni su doveli tri brigade, ali su one bile loše obučene, sa nedovljnim ljudstvom, verovatno sa 50 do 70 posto kapaciteta. Postoje brojni izveštaji da bezbednost u Bagdadu nije ostvarena zbog nedovoljnog ljudstva.“\nGoldenberg i drugi anti-ratni aktivisti takodje naglašavaju oblasti u kojima je i sam predsednik priznao da iračka vlada nije zadovoljavajuće ocenjena. To je pre svega, pomanjkanje progresa na donošenju ključnih zakona o podeli zarade od nafte i ublaženju striktne zabrane bivšim pripadnicima stranke Baas da učestvuju u procesu oporavka zemlje, potom propust da se okonča političko mešanje u vojne odluke, izostanak čvrste ruke u suočavanju sa brojnim sektaškim grupama i neispunjeno obećanje o povećanju broja iračkih jedinica koje su u stanju da operišu nezavisno. Pa ipak, predsednikovi sledbenici naglašavaju teškoće u postizanju tih ciljeva u sred rata i tvrde da bi njegovoj strategiji i najnovijoj ofanzivi trebao pružiti više vremena. Medju njima je i Brajan Darling iz Heritidž fondacije:\n”Važno je pedsedniku dati više vremena. Reč je o ratu sa neprijateljem koji je veoma sposoban i koji bi mogao da bude opasan po Sjedinjene Države na našem terenu.“\nDarling ističe da američki generali u Iraku postižu napredak i da traže više vremena, te smatra da ih treba poslušati. Ne iznenadjuje da je slično gledište izrazio i Lindzi Grejem, jedan od senatora koji je postojano uz predsednika :\n”Dve tri godine apelovali smo za promenu strategije. Sada je imamo i nova strategija funkcioniše. Bila bi greška promeniti je kad počinje da daje rezultate.“\nMedjutim, lider demokratske većine u Senatu, Heri Rid, smatra da je rat izgubljen i apeluje za još jednu promenu strategije:\n”Kurs u Iraku treba da menjamo sada, a ne u septembru. Previše puta u poslednjih četiri ipo godine smo čuli da je zabeležen napredak, a konkretan napredak nije postignut.“\nPredsednikov naredni izveštaj treba da bude izdat u septembru i svi se slažu da bi on morao da odrazi znatniji napredak u Iraku. U suprotnom, mogao bi biti izvršen veći pristisak na administraciju za povlačenje trupa što bi, kako predsednik i mnogi vojni funkcioneri smatraju, bilo preuranjeno i dovelo do katastrofe u Iraku, a možda čak i do regionalnog rata.


Softić: Obezbijeđena većina za akcize u oba doma Parlamenta BiH - Reforma.ba | Monitoring implementacije socio-ekonomskih reformi u BiH\nSoftić: Obezbijeđena većina za akcize u oba doma Parlamenta BiH\nMislim da je ovoga puta obezbijeđena parlamentarna većina u oba doma Parlamentarne skupštine Bosne i Hercegovine (PS BiH) za modifikovani set zakona o akcizama, rekao je za BHRT prvi zamjenik predsjedavajućeg Doma naroda Safet Softić (SDA). Softić je procijenio da će Dom naroda biti prvi dom koji će razmatrati modifikovani prijedlog tri zakona koja se tiču akciza i to, najverovatnije, na sjednici 07. decembra.\nPrvi zamjenik predsjedavajućeg Doma naroda Parlamentarne skupštine BiH Safet Softić rekao je za BHRT da se radi na pretpostavkama da taj Dom o modifikovanom setu zakona o akcizama odlučuje na sjednici zakazanoj za 07. decembar. Savjet ministara BiH će taj modifikovani set zakona, kako navodi Softić, u Parlament uputiti po skraćenoj proceduri.\n“Mi očekujemo da u toku iduće sedmice, u ponedjeljak ili utorak najvjerovatnije, dobijemo od Vijeća ministara modifikovani prijedlog tri zakona koja se tiču akciza i u tom slučaju, ukoliko se to dostavi u parlamentarnu proceduru, najvjerovatnije je da bi Kolegij doma prije sjednice Doma naroda odlučio da uvrsti ove tri tačke u dnevni red i da mi, kao prvi dom koji će raspravljati o ovim zakonima, to imamo na dnevnom redu 07. decembra”, pojasnio je Softić za BHRT.\nDelegatima Doma naroda Parlamentarne Skupštine BiH jutros su upućeni pozivi za održavanje sjednice Doma 07. decembra. Prije te sjednice trebale bi biti održane sjednice nadležnih komisija Doma naroda – ustavnopravne i Komisije za finansije i budžet, kako bi donijele svoje stavove. Mišljenja ovih komisija su preduslov da se modifikovani set zakona o akcizama uvrsti u dnevni red sjednice Doma naroda 07. decembra.\n“Ja mislim da je ovaj puta oezbijeđena parlamentarna većina u oba doma i mislim da će ovaj zakon o akcizama konačno dobiti potrebnu većinu i stupiti na snagu”, izjavio je prvi zamjenik predsjedavajućeg Doma naroda Parlamentarne skupštine BiH Safet Softić za BHRT.


Autor Bojana Komarica, objavljeno 30/06/2019 Nema komentara\n“Tata, hajde objasni mi čemu služi istorija!” – ovo je rečenica kojom je francuski istoričar Mark Blok započeo svoje delo Odbrana istorije ili zanat istoričara. Suština ove knjige je da autor zaista želi da “objasni čemu služi istorija”, ali tako da ga mogu razumeti i “učenjaci i đaci”. On navodi da mnogi smatraju da je istorija, osim što je zabavna, nesposobna za druge usluge. Međutim, nakon toga, on kaže:\nKad bi istorija bila samo prijatno provođenje vremena, kao bridž ili pecanje, da li bi vredela cele te muke da bismo je pisali?\nMark Blok (puno ime Mark Leopold Benjamin Blok) je čuveni francuski istoričar, koji je sa svojim prijateljem Lisjenom Fevrom utemeljio časopis Anali za društvenu i ekonomsku istoriju. Tako je u istoriografiji nastala Škola Anala, čiji su predstavnici poznati po tome što su se istorijom bavili na malo drugačiji način nego što je do tada bilo uobičajeno – više su se bavili svakodnevnim životom, a manje političkom istorijom. Između ostalog, koristili su i istraživačke metode i znanja iz drugih nauka, kao što su sociologija ili ekonomija.\nOdbrana istorije ili zanat istoričara je po mnogo čemu specifična knjiga – pisana je za vreme Drugog svetskog rata i autor nije koristio izvore, jer kako sam kaže knjige nije mogao da nabavi i sve je pisao oslanjajući se na svoje pamćenje. Samo delo nažalost nije završio – kao lan francuskog pokreta otpora, Mark Blok je uhapšen i streljan po nalogu Gestapoa 1944. godine. Rukopis je pronašao i objavio njegov saradnik i prijatelj Lisjen Fevr.\nOva monogrfija se bavi, zapravo, poslom (zanatom) istoričara i smatra se jednim od najznačajnijih istoriografskih dela XX veka. Prvi put je objavljena upravo u časopisu Anali i podeljena je na pet poglavlja (koja su podeljena na manje celine), ali se smatra da je nije tako podelio Mark Blok, već izdavači.\nVeć u prvom poglavlju – Istorija, ljudi i vreme, autor navodi kako istorija nije samo “nauka o prošlosti”, već i “nauka o ljudima” i govori o razumevanju sadašnjosti kroz prošlost. Blok piše i o proučavanju prošlosti. Istoričar ne može uvek da utvrdi činjenice koje proučava (nema mogućnosti da priča sa recimo Ramzesom II), ali štiva i arheološki ostaci po Bloku “govore tek kada čovek zna da im postavlja pitanja”.\nOdbrana istorije bavi se i problemom nepristrasnosti u istoriografiji. Autor dosta piše o tome šta znači biti nepristrasan i o ocenjivanju i razumevanju prošlosti i događaja iz prošlosti. Njegov je stav da je “istoričar smatran za sudiju podzemnog sveta, koji je zadužen da mrtvim junacima dodeljuje pohvalu ili sram”.\nPoslednje poglavlje u ovoj knjizi nema naslov, ni podnaslove. Ono verovatno nije dovršeno, ali njegova suština je u tome da se uzroci u istoriji ne postavljaju, već da se traže. Na samom kraju nalazi se i dodatak – Kako su izgledali rukopisi Zanata istoričara i Nekoliko beležaka iz ruke Marka Bloka.\nKroz čitavo delo, autor daje neke primere iz istorije i poredi istoriju i druge društvene nauke, kako bi bolje i slikovitije objasnio ono želi da iskaže.\nMark Blok je pisao Odbranu istorije ili zanat istoričara kao već iskusan i vrlo kvalifikovan istoričar i istraživač. On ovde “filozofski” razmatra istoriju kao nauku i ne bavi se određenim istorijskim periodom, te stoga ovo delo svakako može biti od koristi nekome ko tek počinje da se bavi “zanatom istoričara”, ali i svakome ko želi da sazna čime se zapravo bavi istoričar.\nTata, hajde objasni mi čemu služi istorija napisao/la Bojana Komarica dana 30/06/2019


Poslednje kolo grupne faze LŠ, Novi Beograd pravi uvertiru pred finale domaćeg prvenstva - Sportska centrala\nPoslednje kolo grupne faze LŠ, Novi Beograd pravi uvertiru pred finale domaćeg prvenstva\n9 maj 2022. 15:27\nVaterpolisti Novog Beograda u poslednjem kolu A grupe Lige šampiona u sredu od 20 sati i 30 minuta gostuju u Kragujevcu ekipi Radničkog. Biće to njihov već sedmi međusobni meč ove sezone, a Novobeograđani su uspešniji pošto su zabeležili četiri pobede.\n– Idemo u Kragujevac bez ikakvih kalkulacija sa željom da se nadigravamo sa odličnim protivnikom, kaže pomoćni trener Novog Beograda Đorđe Filipović i dodaje:\n– Želimo da zabeležimo pobedu, pa ćemo videti na kojoj ćemo poziciji završiti pred Fajnal-ejt kome smo domaćini, a naš konačan plasman u grupi zavisiće i od ostalih rezultata. U meč ulazimo maksimalno angažovano, a ovaj duel će na neki način biti i uvertira za finalnu seriju domaćeg plej-ofa koja počinje sledeće nedelje. Moram da pohvalim sve momke, koji su prethodnih dana odlično trenirali i nadam se da ćemo sav taj trud pretočiti u željeni rezultat, konstatovao je Filipović.\nPosle dužeg odsustva zbog preloma nosa u tim se vraća Angelos Vlahopulos pa će Novobeograđani u ovom duelu biti u kompletnom sastavu. Kapiten tima Dušan Mandić očekuje tešku utakmicu, ali je uveren u dobar rezultat.\n– Ovaj meč nam je jako bitan ne samo zbog konačnog plasmana u našoj grupi u Ligi šampiona, već i zbog predstojećeg finala plej-ofa Superlige Srbije u kome će nam Radnički takođe biti rival. U Kragujevac idemo da pružimo svoj maksimum, bez ikakvih kalkulacija. Želimo da pobedimo svaku utakmicu do kraja sezone i da se kroz ovaj meč i finiš domaćeg prvenstva uspešno pripremimo za završni turnir Lige šampiona, izjavio je Mandić.\nProslavljeni reprezentativac smatra da posle šest već odigranih utakmica ove sezone iznenađenja neće biti:\n– Ono što možemo da očekujemo je da Radnički možda neće otkrivati neke svoje taktičke zamisli koje sigurno spremaju za finale domaćeg plej-ofa, jer im je to glavni fokus. Jedino iz tog razloga oni možda budu igrali neku drugačiju igru, ali nas to ne interesuje. Znamo kakva smo ekipa i idemo da ih dobijemo. Puni smo samopouzdanja i ja zaista verujem u ovu ekipu. Takođe, verujem i u osvajanje domaćeg prvenstva, a onda ćemo nakon toga ići rasterećeniji na Fajnal-ejt Lige šampiona, zaključio je Mandić.\nURUČENE MAJSKE NAGRADE: Ovo su dobitnici\nOstale vesti Milan - 20 maj 2022. 17:24\nDIJAMANTSKA LIGA: Španović hvata zalet\nOstale vesti Milan - 20 maj 2022. 16:31\nOstale vesti MilosN - 20 maj 2022. 13:00


Министарство привреде, Održana prva sednica tenderske komisije za modnu konfekciju "RUDNIK" AD, u restrukturiranju, Gornji Milanovac\nOdržana prva sednica tenderske komisije za modnu konfekciju "RUDNIK" AD, u restrukturiranju, Gornji Milanovac\n20. окт. 2006.\nPrva sednica Tenderske komisije koja prati sprovođenje javnog tendera radi prodaje 68,89% ukupnog registrovanog kapitala Modne konfekcije "Rudnik" ad, u restrukturiranju, Gornji Milanovac započeta je 12. oktobra 2006. godine. Nastavak Prve sednice i konačno javno otvaranje ponuda za kupovinu 68,89% ukupnog registrovanog kapitala pomenutog preduzeća obavljeno je dana 19. oktobra 2006. godine.\n•\tMilan Dmitrović, direktor Modne konfekcije "Rudnik" ad, u restrukturiranju, Gornji Milanovac, kao predstavnik subjekta privatizacije;\n•\tDragan Vučićević, načelnik Opštinske uprave Gornji Milanovac, kao predstavnik lokalne samouprave prema sedištu subjekta privatizacije;\n•\tJagoda Tomić, predsednik Samostalnog sindikata u Modnoj konfekciji "Rudnik" ad, u restrukturiranju, Gornji Milanovac, kao predstavnik reprezentativnog sindikata subjekta privatizacije;\n•\tGordana Vlajković-Morača, savetnik u Ministarstvu privrede, kao predstavnik iz reda republičkih organa.\n1. gospodin Mihailo Mikić, fizičko lice iz Beograda\n2. "Habitex International S.A.", pravno lice iz Belgije\nKomisija je konstatovala da je u predviđenom roku, do 05. oktobra 2006. godine, pristigla jedna ponuda, dostavljena od strane Konzorcijuma koga sačinjavaju sledeća lica:\n-\t"Irva Investicije" d.o.o., pravno lice iz Beograda,\n-\tTrgovinsko preduzeće "Jabuka" ad, pravno lice iz Beograda i\n-\tMihailo Mikić, fizičko lice iz Beograda.\nNa osnovu izvršene analize kvalifikacione dokumentacije i mišljenja savetnika Agencije za privatizaciju, Tenderska komisija je utvrdila da jedini ponuđač ispunjava kvalifikacione uslove iz Javnog poziva za kupovinu 68,89% ukupnog registrovanog kapitala Modne konfekcije "Rudnik" ad u restrukturiranju, Gornji Milanovac.


Radio TV Stara Pazova - SO STARA PAZOVA: Usvojen budžet za narednu godinu\nSO STARA PAZOVA: Usvojen budžet za narednu godinu\nStaropazovački odbornici usvojili su budžet opštine za narednu godinu, projektovan na 4,3 milijarde dinara, od toga 2,8 milijardi dinara iznose prihodi i primanja, a prihodi od drugih izvora finansiranja više od 1,5 milijardi dinara.\nIzgradnja pešačko biciklističke staze od bazena u Novoj Pazovi do novopazovačke ulice Miloša Obilića, izgradnja novog parka u Novoj Pazovi, dogradnja objekta predškolske ustanove "Poletarac" u Staroj Pazovi, stavke su u budžetu koje su izazvale najviše reakcija odbornika.\nImenovana je i direktorica staropazovačkog Doma zdravlja. Ovu funkciju u naredne četiri godine vršiće Snežana Tabaković, lekar opšte medicine. Usvojen je i Predlog Odluke kojom se van snage stavlja Odluka o poveravanju na upravljanje kompleksa bazena u javnoj svojini. Bazen bi trebalo da se poveri privatnom investitoru ali uz uslove poslovanja.\nNa Sednici su između istalog usvojeni i Programi poslovanja nekoliko Javnih preduzeća za narednu godinu, Finansijksi plan ustanova i Mesnih zajednica.


BRITANSKI VODITELJ: Kijev da je poslao i kerove da laju pobedili bi na EVROVIZIJI - Embargo\nBRITANSKI VODITELJ: Kijev da je poslao i kerove da laju pobedili bi na EVROVIZIJI\nJedan od najzpoznatijih britanskih TV voditelja Pirs Morgan nazvao je Evroviziju „nameštenom farsom“, nakon pobede Ukrajine.\nBRITANSKI VODITELJ – Pirs je kritikovao takmičenje, rekavši da je „politički motivisano“ i rekao da bi Ukrajinci mogli da pošalju i pse-tragače za pronalaženje bombi da zalaju himnu, i opet bi pobedili, preneo je britanski „Ekspres“.\n– Svetski najapsurdnije, najbesmislenije, politički motivisano “takmičenje“ prevazišlo je samo sebe. Ukrajina je na takmičenje mogla da pošalje herojske pse-tragače za prolanaženje bombi i da zalaju nacionalnu himnu, i opet bi pobedili – naveo je Morgan.\nFoto: Youtube Printscreen/ Piers Morgan Uncensored\n← Brnabić saopštila odakle dolaze dojave o bombama i zašto ih upućuju Srbiji\nNebojša Bakarec: „Što se grbo rodi, vreme ne ispravi“! →\n9 јуна, 2019 9 јуна, 2019 admin\t0